
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 547 


4 Μαΐου 1999 


ΑΠΟΦΑΣΕΙ Σ 

Αριθ. Ε4/ΓΕΝ.Α.Π./01Κ. 814 

Σύστημα Διαχείρισης, Παρακολούθησης, Αξιολόγησης 
και Ελέγχου Ενεργειών Συνεχιζόμενης Επαγγελματι¬ 
κής Κατάρτισης χρηματοδοτούμενων από το Ευρω¬ 
παϊκό Κοινωνικό Ταμείο (Ε.Κ.Τ.) στο πλαίσιο του Ε.Π. 
«Υγεία - Πρόνοια». 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις: 

1. Διατάξεις του Π.Δ. 138/1992 (ΦΕΚ 68Α) «Οργανισμός 
του Υπουργείου Υγείας Πρόνοιας και Κοινωνικών Ασφα¬ 
λίσεων», όπως έχει τροποποιήθηκε και συμπληρώθηκε με 
τιςδιατάξειςτου Π.Δ. 349/93 (ΦΕΚ 148Α), του Π.Δ. 109/95 
(ΦΕΚ7ΙΑ) και Π.Δ. 349/98 (ΦΕΚ232Α). 

2. Διατάξειςτου άρθρου 7του Νόμου 2345/1995 (ΦΕΚ 
213Α) «Οργανωμένες υπηρεσίες παροχής προστασίας α¬ 
πό φορείς Κοινωνικής Πρόνοιας και άλλες διατάξεις». 

3. Διατάξεις του άρθρου 7 του Νόμου 2336/95 (ΦΕΚ 
189Α) «Ρύθμιση θεμάτων εποπτευόμενων οργανισμών 
του Υπουργείου Εργασίας και άλλες διατάξεις», όπως 
τροποποιήθηκε με το άρθρο 17 του Νόμου 2458/97. 

4. Διατάξειςτου άρθρου 10του Νόμου 2082/1992 (ΦΕΚ 
158Α) «Αναδιοργάνωση της Κοινωνικής Πρόνοιας και κα¬ 
θιέρωση νέων θεσμών Κοινωνικής Προστασίας». 

5. Διατάξεις του Π.Δ. 368/89 «Οργανισμός του Υπουρ¬ 
γείου Εργασίας (ΦΕΚ 163Α). 

6. Διατάξεις του άρθρου 13του Νόμου 2150/1993 (ΦΕΚ 
98Α) «Εθνικό Ινστιτούτο Εργασίας και άλλες διατάξεις». 

7. Διατάξεις των άρθρων 32, 34, 35 και 37 του Νόμου 
1943/91 (ΦΕΚ 50Α) «Εκσυγχρονισμός της Οργάνωσης και 
Λειτουργίας της Δημόσιας Διοίκησης, αναβάθμιση του 
προσωπικού της και άλλες συναφείς διατάξεις». 

8. Διατάξεις των Κανονισμών με αριθμ. 2081/20-7-93, 
2082/20-7-93 και 2084/20-7-93 της Επιτροπής της Ε.Ε. 

9. Την Απόφαση της Ευρωπαϊκής Επιτροπής με αριθμ. Ε 
(94) 1716 της 13-7-93 σχετικά με την έγκριση του 2ου Κοι¬ 
νοτικού Πλαισίου Στήριξης (Κ.Π.Σ.) για την Ελλάδα και ι¬ 
δίως τις διατάξεις εφαρμογής του. 

10. Την απόφαση της Ευρωπαϊκής Επιτροπής με αριθμ. 
Ο (94) 1421/27-7- 94, σχετικά με την έγκριση του Επιχει¬ 
ρησιακού Προγράμματος Συνεχιζόμενης Επαγγελματι¬ 


κής Κατάρτισης και Προώθησης της Απασχόλησης. 

11. Την απόφαση της Ευρωπαϊκής Επιτροπής με αριθμ. 
Ε (94) 1833/3/29-7-94, με την οποία εγκρίνεται το Επιχει¬ 
ρησιακό Πρόγραμμα «Υγεία - Πρόνοια». 

12. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγράφο- 
νται στα ανωτέρω Επιχειρησιακά Προγράμματα. 

13. Την απόφαση της 3ης,4ης, 5ης και 6ης συνεδρίασης 
της Επιτροπής Παρακολούθησης του Επιχειρησιακού 
Προγράμματος Συνεχιζόμενης Επαγγελματικής Κατάρτι¬ 
σης και Προώθησης της Απασχόλησης, καθώς και τις α¬ 
ποφάσεις της 1ης , 2ης , 3ης , 4ης και 5ης συνεδριάσεων 
της Επιτροπής Παρακολούθησης του Επιχειρησιακού 
Προγράμματος «Υγεία - Πρόνοια». 

14. Την Απόφαση του Υπουργού Εργασίας και Κοινωνι¬ 
κών Ασφαλίσεων με αριθμ. 107454/2-6-98 σχετικά με το 
Σύστημα Διαχείρισης Παρακολούθησης, Αξιολόγησης 
και ελέγχου ενεργειών Συνεχιζόμενης Επαγγελματικής 
Κατάρτισης χρηματοδοτούμενων από το Ευρωπαϊκό Κοι¬ 
νωνικό Ταμείο (Ε.Κ.Τ.) στα πλαίσια του 2ου Κοινοτικού 
Πλαισίου Στήριξης (Κ.Π.Σ.) και διαδικασία εφαρμογής 
τους». 

15. Την Απόφαση του Υπουργού Εργασίας και Κοινωνι¬ 
κών Ασφαλίσεων με αριθμ. 111232/12-12-97 σχετικά με τα 
«Κριτήρια Πιστοποίησης Κέντρων Άτυπης Συνεχιζόμενης 
Επαγγελματικής Κατάρτισης» 

16. Την ανάγκη προσαρμογής του Συστήματος Διαχεί¬ 
ρισης και Παρακολούθησης Ενεργειών Συνεχιζόμενης Ε¬ 
παγγελματικής Κατάρτισης, στις ιδιαιτερότητες των ε¬ 
νεργειών κατάρτισης του Επιχειρησιακού Προγράμμα¬ 
τος «Υγεία - Πρόνοια». 

17. Διατάξεις του άρθρου 18 παρ. 3&4 του Ν. 
2224/94(ΦΕΚ 112Α) «Ρύθμιση θεμάτων εργασίας, Συνδι¬ 
καλιστικών Δικαιωμάτων κ.λπ.». 

18. Διατάξειςτου άρθρου 24του Νόμου 2519/97 (ΦΕΚ 
165Α) «Ανάπτυξη και εκσυγχρονισμός του Εθνικού Συ¬ 
στήματος Υγείας, οργάνωση των υγειονομικών υπηρε¬ 
σιών, ρυθμίσεις για το φάρμακο και άλλες διατάξεις». 

19. Τον Κανονισμό (ΕΚ) αριθ. 2064/97 της Επιτροπής της 
15ης Οκτωβρίου 1997 για τον καθορισμό των λεπτομερών 
διατάξεων του Κανονισμού (ΕΟΚ) αριθ. 4253/88 του Συμ¬ 
βουλίου, όσον αφορά το δημοσιονομικό έλεγχο των δρά¬ 
σεων που συγχρηματοδοτούνται από τα διαρθρωτικά Τα¬ 
μεία και οποίος διενεργείται από τα κράτη μέλη. 

20. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

ΑΡΘΡΟ 1 

ΠΕΡΙΓΡΑΦΗ ΔΡΑΣΕΩΝ 

1.1 Στο πλαίσιο του Β' Κοινοτικού Πλαισίου Στήριξης 
(Κ.Π.Σ.) της χώρας για την περίοδο 1994- 1999 στο Εθνι¬ 
κό Σκέλος έχει εγκριθεί το Επιχειρησιακό Πρόγραμμα «Υ¬ 
γεία - Πρόνοια». 

Το Υπουργείο Υγείας & Πρόνοιας αναλαμβάνει τη δια¬ 
χείριση των ενεργειών κατάρτισης που εντάσσονται στο 
Επιχειρησιακό Πρόγραμμα «Υγεία - Πρόνοια» και ειδικό¬ 
τερα στο Υποπρόγραμμα 3: «Ανάπτυξη Ανθρώπινων Πό¬ 
ρων», το οποίο περιλαμβάνει: 

• Ανάπτυξη Ανθρώπινου Δυναμικού για την Υγεία (Μέ¬ 
τρο 3.1) 

• Ανάπτυξη Ανθρώπινου Δυναμικού για την Πρόνοια 
(Μέτρο 3.2) 

1.2 Το Υποπρόγραμμα «Ανθρώπινοι Πόροι» αποβλέπει: 
α) στη διαρκή επιμόρφωση του ιατρικού και λοιπού προ¬ 
σωπικού όλων των υπηρεσιών του ΕΣΥ που συνδέονται 
οργανικά με τις προβλεπόμενες ενέργειες στα πλαίσια 
του Υποπρογράμματος «Υγεία» 

β) στην ενίσχυση νέων ειδικοτήτων των επαγγελμάτων 
υγείας, με έμφαση σε ειδικότητες στελεχών υγείας που 
θα αναλαμβάνουν την αξιοποίηση ανθρώπινων και υλικών 
πόρων 

γ) στην κατάρτιση στον τομέα της επείγουσας προνο- 
σοκομειακής φροντίδας και της διαχείρισης έκτακτων α¬ 
ναγκών (ατυχήματα, φυσικές καταστροφές, κ.λπ.) 

δ) στην εξασφάλιση και βελτίωση των υπηρεσιών πρό¬ 
ληψης, περίθαλψης, αποκατάστασης, συμβουλευτικής 
και ενημέρωσης του συστήματος κοινωνικής πρόνοιας, 
στην εξειδίκευση - κατάρτιση στον τομέα της προνοιακής 
παρέμβασης και καταπολέμησης του αποκλεισμού από 
την αγορά εργασίας, ενέργειες που συνδέονται οργανικά 
και με τις προβλεπόμενες στο πλαίσιο του Υποπρογράμ¬ 
ματος «Πρόνοια» 

ε) στην επιμόρφωση στελεχών πρόνοιας σε νέες τεχνι¬ 
κές οργάνωσης και διαχείρισης των προνοιακών αναγκών 
στ) στην κατάρτιση και εξειδίκευση άνεργων επαγγελ¬ 
ματικόν του τομέα της Υγείας και της Πρόνοιας, συνδεό¬ 
μενη, κατάτο δυνατό, με τις ανάγκες των προβλεπό μενών 
νέων δομών και υποδομών, στο πλαίσιο του Ε.Π. «Υγεία - 
Πρόνοια». 

Ειδικότερα, για την επίτευξη των στόχων του Υποπρο¬ 
γράμματος προβλέπονται οι παρακάτω ενέργειες : 

α) Η κατάρτιση ιατρικού και νοσηλευτικού προσωπικού, 
καθώς και άλλων κατηγοριών εργαζομένων στον τομέα 
της Υγείας 

β) Η κατάρτιση και εξειδίκευση ανέργων επαγγελμα- 
τιών της Υγείας 

γ) Η εξειδίκευση του διοικητικού προσωπικού του τομέα 
της Υγείας, με προτεραιότητα στα στελέχη των νοσοκο¬ 
μειακών μονάδων, σε θέματα διοίκησης, διαχείρισης και 
προγραμματισμού των υγειονομικών υπηρεσιών 
δ) Η εξειδίκευση και συνεχιζόμενη κατάρτιση του προ¬ 
σωπικού στον τομέα της επείγουσας προνοσοκομειακής 
ιατρικής και νοσηλευτικής φροντίδας, προκειμένου να α¬ 
ναβαθμιστεί ο ρόλος του Εθνικού Κέντρου Άμεσης Βοή¬ 
θειας (ΕΚΑΒ) και να καταστεί δυνατή και αποτελεσματική 
η παρέμβαση για την αντιμετώπιση ατυχημάτων και μαζι¬ 
κών καταστροφών 


ε) Η κατάρτιση των στελεχών των πρωτοβάθμιων Υπη¬ 
ρεσιών Υγείας, ανεξάρτητα από ειδικότητα, προκειμένου 
να καταστεί δυνατή η εφαρμογή μεθόδων αποτελεσματι¬ 
κής παρέμβασης στην τοπική κοινότητα για την προαγω¬ 
γή της υγείας του γενικού πληθυσμού και την αντιμετώπι¬ 
ση ιατροκοινωνικών προβλημάτων (ΑΙϋδ, Αιμοδοσία, Κά¬ 
πνισμα, κ.λπ.) 

στ) Η εξειδίκευση και συνεχιζόμενη κατάρτιση του αν¬ 
θρώπινου δυναμικού στον τομέα της πρόνοιας ως κατάλ¬ 
ληλου μηχανισμού που θα συμβάλει στην αντιμετώπιση 
της κοινωνικής και εργασιακής περιθωριοποίησης των 
ευπαθών ομάδων που απειλούνται ή είναι σε κίνδυνο κοι¬ 
νωνικοοικονομικού αποκλεισμού, αλλά και του γενικού 
πληθυσμού, που χρειάζεται προνοιακή παρέμβαση, ιδιαι¬ 
τέρως σε περιόδους κρίσης 
ζ) Η κατάρτιση του προσωπικού (όλων των κατηγοριών) 
που εργάζεται στις υπηρεσίες της Ψυχικής Υγείας για την 
προώθηση της Ψυχιατρικής Μεταρρύθμισης, την κατα¬ 
πολέμηση του αποκλεισμού των ψυχικά ασθενών από την 
κοινωνία και την εργασία και την προώθηση προστατευ- 
μένων μορφών εργασίας 

η) Η επιμόρφωση του διοικητικού προσωπικού που υ¬ 
πηρετεί σε προνοιακούς φορείς ή Υπηρεσίες 
θ) Η κατάρτιση και εξειδίκευση ανέργων επαγγελμα- 
τιών του τομέα της Πρόνοιας. 

ΑΡΘΡΟ 2 

ΕΠΙΛΕΞΙΜΕΣ ΕΝΕΡΓΕΙΕΣ ΣΥΝΕΧΙΖΟΜΕΝΗΣ 
ΚΑΤΑΡΤΙΣΗΣ ΚΑΙ ΟΜΑΔΕΣ ΩΦΕΛΟΥΜΕΝΩΝ 

Ως επιλέξιμες ενέργειες για χρηματοδότηση από το Ε- 
ΚΤ ορίζονται οι προβλεπόμενες από το Υποπρόγραμμα 3 
του Ε.Π. «Υγεία - Πρόνοια». 

• ΕΝΕΡΓΕΙΕΣ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ ΕΡΓΑΖΟΜΕΝΩΝ 

στους τομείς Υγείας και Πρόνοιας. 

• ΕΝΕΡΓΕΙΕΣ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ ΑΝΕΡΓΩΝ 

επαγγελματιών των τομέων Υγείας και Πρόνοιας. 

Ως Φορείς κατάρτισης (ή Ανάδοχοι φορείς) ορίζονται: 
α) τα Κέντρα Συνεχιζόμενης Κατάρτισης του τομέα της 
Υγείας (επιλεγμένα Νοσοκομεία και το ΕΚΑΒ βάσει από¬ 
φασης του Υπουργού Υγείας και Πρόνοιας) 
β) οι φορείς του τομέα της Πρόνοιας που ορίζονται στην 
Κοινή Υπουργική Απόφαση ΔΥ15/ΠΑ/οικ. 229/29-1-98 και 
έχουν πιστοποιηθεί από το ΕΚΕΠίΣ. 

Τα Κέντρα Κατάρτισης του τομέα της Υγείας και της 
Πρόνοιας δεν διαθέτουν χωριστή νομική προσωπικότητα, 
σε σχέση με το φορέα στον οποίο υπάγονται (π.χ. Νοσο¬ 
κομείο, Ίδρυμα κ.λπ.), ενώ οι προϋποθέσεις πιστοποίη¬ 
σής τους ορίζονται στο άρθρο 3.6 της παρούσας απόφα¬ 
σης. 

Δικαίωμα συμμετοχής στις ενέργειες συνεχιζόμενης ε¬ 
παγγελματικής κατάρτισης που υλοποιούνται από τα Κέ¬ 
ντρα Επαγγελματικής Κατάρτισης των Νοσοκομείων, του 
ΕΚΑΒ και των προνοιακών φορέων έχουν οι εξής: 

α) Εργαζόμενοι στα Νοσοκομεία, στα Κέντρα Υγείας, 
στα Περιφερειακά Ιατρεία, στο ΕΚΑΒ και γενικά στις υπη¬ 
ρεσίες υγείας του Εθνικού Συστήματος Υγείας, και εργα¬ 
ζόμενοι σε υπηρεσίες κοινωνικής φροντίδας. 

β) Εργαζόμενοι σε κοινωνικές υπηρεσίες και υπηρεσίες 
υγείας των Δημοσίων Ασφαλιστικών Ταμείων, που λει¬ 
τουργούν στο πλαίσιο του Εθνικού Συστήματος Υγείας ή 
συμμετέχουν σε Δίκτυα πρωτοβάθμιας φροντίδας Υγείας. 

γ) Εργαζόμενοι σε δημόσιες Υπηρεσίες Υγείας & Πρό¬ 
νοιας που ελέγχουν και εποπτεύουν τους ανωτέρω φο¬ 
ρείς για τα αντίστοιχα θεματικά πεδία. 

δ) Άνεργοι επαγγελματίες που έχουν αρχική κατάρτιση 
ή/ και επαγγελματική εμπειρία στους τομείς της Υγείας ή 
της Πρόνοιας και οι οποίοι πληρούν τις κάτωθι προϋπο¬ 
θέσεις : 

I. άνεργοι (επιδοτούμενοι και μη), οι οποίοι έχουν κάρτα 
ανεργίας, 

II. πτυχιούχοι ΑΕΙ, ΤΕΙ που έχουν ετήσιο εισόδημα, από 
επαγγελματική δραστηριότητα, μέχρι του ύψους του α¬ 
φορολόγητου ποσού, με βάση το εκκαθαριστικό σημείω¬ 
μα του προηγούμενου οικονομικού έτους. Η αίτησή τους 
συνοδεύεται και από σχετική υπεύθυνη δήλωση του 
Ν. 1599/86 στην οποία φαίνεται η προέλευση και το ύψος 
του τρέχοντος εισοδήματος τους. 

III. πτυχιούχοι ΑΕΙ, ΤΕΙ, οι οποίοι νομίμως δεν έχουν υ¬ 
ποβάλλει φορολογική δήλωση στο προηγούμενο οικονο¬ 
μικό έτος. Στην περίπτωση αυτή υποβάλλουν δήλωση του 
Ν. 1599/86 ότι δεν υπέβαλαν φορολογική δήλωση και ότι 
είναι άνεργοι αναφέροντας και το χρονικό διάστημα α¬ 
νεργίας τους. 

ΑΡΘΡΟ 3 

ΠΡΟΓΡΑΜΜΑΤΙΣΜΟΣ ΔΙΑΧΕΙΡΙΣΗΣ - ΟΡΓΑΝΩΤΙΚΟ 
ΣΧΗΜΑ - ΔΟΜΕΣ ΚΑΤΑΡΤΙΣΗΣ 

3.1 Με απόφαση του Υπουργού Υγείας και Πρόνοιας 
συγκροτείται ενδεκαμελής Συντονιστική Επιτροπή Προ¬ 
γραμμάτων Επαγγελματικής Κατάρτισης (ΣΕΠΕΚ) που α- 
ποτελείται από: 

- Τον Γενικό Γραμματέα του Υπουργείου Υγείας και 
Πρόνοιας ως Πρόεδρο, και αναπληρωτή τον Γ ενικό Γραμ¬ 
ματέα της Πρόνοιας 

- Τον Γ ενικό Διευθυντή Υπηρεσιών Υγείας 

- Τον Γ ενικό Διευθυντή Πρόνοιας 

- Τον Προϊστάμενο της Δ/νσης Εκπαίδευσης 

- Τον Προϊστάμενο της Δ/νσης Ανάπτυξης Κοινοτικών 
Προγραμμάτων 

- Τον Προϊστάμενο της Δ/νσης Οικονομικού 

- Έναν εκπρόσωπο της Πανελλήνιας Ομοσπονδίας Ε- 
παγγελματιών Δημοσίων Νοσοκομείων (ΠΟΕΔΗΝ) 

- Έναν εκπρόσωπο της Ομοσπονδίας Ενώσεων Νοσο¬ 
κομειακών Γ ιατρών Ελλάδας (ΟΕΝΓΕ) και 

- Δύο στελέχη του Υπουργείου Υγείας και Πρόνοιας 

- Ένας εμπειρογνώμονας ή στέλεχος της ΜΌ.Δ. 

3.2 Σκοπός της ΣΕΠΕΚ είναι ο συντονισμός των Υπηρε¬ 
σιών του Υπουργείου που εμπλέκονται άμεσα ή έμμεσα 
στο σχεδίασμά, τον προγραμματισμό, την προώθηση, την 
υλοποίηση, την εποπτεία, τον έλεγχο και την αξιολόγηση 
ενεργειών κατάρτισης που υλοποιούνται στο πλαίσιο του 
Επιχειρησιακού Προγράμματος «Υγεία- Πρόνοια». 

3.3 Αρμοδιότητες της ΣΕΠΕΚ είναι: 

α. Η επεξεργασία, ανάλυση και ιεράρχηση των εκάστο- 
τε αναγκών κατάρτισης του ανθρώπινου δυναμικού των 
φορέων που εποπτεύει το Υπουργείο Υγείας & Πρόνοιας, 
μετά από εισήγηση των αρμοδίων θεσμικών οργάνων 
ή/και ειδικών ομάδων εμπειρογνωμόνων - επιστημόνων 
β. Ο προσδιορισμός των αντικειμένων κατάρτισης με 
βάση τις ανάγκες που έχουν προσδιορισθεί στο προη¬ 
γούμενο εδάφιο 

γ. Η προεπιλογή των φορέων κατάρτισης του τομέα της 
Υγείας οι οποίοι συμπληρώνουν κατά τεκμήριο τις προϋ¬ 
ποθέσεις για την επιλογή τους 


δ. Η κατανομή του συνολικού προϋπολογισμού σε δρά¬ 
σεις των προγραμμάτων κατάρτισης στους τομείς της Υ¬ 
γείας & Πρόνοιας 

ε. Η αιτιολογημένη εισήγηση των αξιολογημένων Αιτή¬ 
σεων Συνδρομής των αναδοχών φορέων στον Υπουργό 
Υγείας & Πρόνοιας για την ανάθεσή τους 
στ. Η εισήγηση στον Υπουργό Υγείας του προσωρινού 
αποκλεισμού πιστοποιημένου φορέα κατάρτισης, εφό¬ 
σον δεν ανταποκρίθηκε επαρκώς στις εκπαιδευτικές του 
ή/και διαχειριστικές ή/και απολογιστικές του υποχρεώ¬ 
σεις που απορρέουν από τους αντίστοιχους Κανονισμούς 
και Οδηγίες, μετά από αντίστοιχη εισήγηση είτε της αρ¬ 
μόδιας υπηρεσίας είτε της Επιτροπής Επιλογής Κέντρων 
Επαγγελματικής Κατάρτισης για τον τομέα της Υγείας 
ζ. Η εκτίμηση των αποτελεσμάτων των ελέγχων των υ- 
λοποιηθέντων ενεργειών κατάρτισης 
η. Η προσαρμογή των κανόνων Διαχείρισης , Αξιολόγη¬ 
σης, Πιστοποίησης φορέων και κάθε άλλης οδηγίας, σύμ¬ 
φωνα με τις αποφάσεις της Επιτροπής Παρακολούθησης 
του Ε.Π. «Υγεία - Πρόνοια» και τις γενικές κατευθύνσεις 
της Επιτροπής Παρακολούθησης του Ε.Π. «Συνεχιζόμενη 
Κατάρτιση και Προώθηση της Απασχόλησης» 
θ. Ο καθορισμός και η διαμόρφωση νέων εκπαιδευτικών 
δράσεων για το Ε. Π. «Υγεία - Πρόνοια» 
ι. Η αντιμετώπιση κάθε θέματος που δημιουργεί προ¬ 
βλήματα στην ανάπτυξη των ενεργειών κατάρτισης. 

3.4 Η Επιτροπή συνεδριάζει μετά από πρόσκληση του 
Προέδρου της και για τη λειτουργική της υποστήριξη ε¬ 
ξυπηρετείται από γραμματεία που ορίζεται από τον Πρό¬ 
εδρό της. Για την αποτελεσματική της λειτουργία, η Επι¬ 
τροπή μπορεί νά προτείνει τη σύσταση ειδικών ομάδων 
εργασίας κατά θέμα ή αντικείμενο, τα μέλη των οποίων ο¬ 
ρίζονται με Απόφαση του Υπουργού Υγείας - Πρόνοιας. 

Οι ειδικές αυτές ομάδες εργασίας μπορούν να έχουν 
διαρκή χαρακτήρα, εφόσον το επιβάλλει η φύση του αντι¬ 
κειμένου. 

3.5 Με απόφαση του Υπουργού Υγείας και Πρόνοιας 
συγκροτείται ειδική πενταμελής (5) Επιτροπή Επιλογής 
Κέντρων Επαγγελματικής Κατάρτισης για τον τομέα της 
Υγείας, αποτελούμενη από: 

• τρία (3) στελέχη του Υπουργείου Υγείας & Πρόνοιας 

• έναν (1) εξωτερικό εμπειρογνώμονα του τομέα της Υ¬ 
γείας, με εμπειρία στην υλοποίηση κοινοτικών Προγραμ¬ 
μάτων και 

• ένα (1) εκπρόσωπο του «Εθνικού Κέντρου Πιστοποίη¬ 
σης Δομών Συνεχιζόμενης Επαγγελματικής Κατάρτισης 
και Συνοδευτικών Υποστηρικτικών Υπηρεσιών» 

Σκοπός της Επιτροπής Επιλογής Κέντρων Επαγγελμα¬ 
τικής Κατάρτισης είναι 

• Ο έλεγχος τήρησης των κριτηρίων πιστοποίησης για 
τα Νοσοκομεία και το ΙΞΚΑΒ, τα οποία ορίζονται με Από¬ 
φαση του Υπουργού Υγείας & Πρόνοιας ως Κέντρα Συνε¬ 
χιζόμενης Επαγγελματικής Κατάρτισης. 

Ο συμπληρωματικός έλεγχος πληρότητας των προϋπο¬ 
θέσεων υλοποίησης, όπου αυτός απαιτείται. 

3.6 Οι όροι πιστοποίησης στον τομέα της Υγείας καθο¬ 
ρίζονται από την ΔΥ15/Υ.Α./ οικ. 1158/15.9.1997 Απόφαση 
του Υπουργού Υγείας & Πρόνοιας. Η πιστοποίηση των φο¬ 
ρέων κατάρτισης για τον τομέα της Πρόνοιας διενεργεί- 
ται από το Εθνικό Κέντρο Πιστοποίησης Δομών Κατάρτι¬ 
σης & Συνοδευτικών Υποστηρικτικών Υπηρεσιών, σύμφω¬ 
να με την με αρ. 111231 /12-12-1 997 υπουργική Απόφαση, 
σχετικά με τα «Κριτήρια πιστοποίησης Δομών Συνεχιζό¬ 
μενης Επαγγελματικής κατάρτισης». 

3.7 Οι υποψήφιοι ανάδοχοι φορείς δύνανται να ενοικιά¬ 
ζουν πιστοποιημένες δομές, που ανήκουν σε άλλους φο¬ 
ρείς. Ειδικά για τον τομέα της Υγείας, οι ανάδοχοι φορείς 
δύνανται να ενοικιάζουν μη - πιστοποιημένους χώρους, 
(για το θεωρητικό μέρος της κατάρτισης κι όταν δεν υ¬ 
πάρχουν άλλοι διαθέσιμοι πιστοποιημένοι χώροι), οι ο¬ 
ποίοι να πληρούν τις κάτωθι προϋποθέσεις: 


Α/Α Προδιαγραφές 

1 Ελάχιστη επιφάνεια χώρου 

2 Ελάχιστο ύψος χώρου 

3 Συνολική ελάχιστη επιφάνεια 
κατόψεως χώρου 

4 Αερισμός αίθουσας 

5 Όροφος εκπαιδ. Χώρου 

6 Πόρτες (διαστάσεις) 

7 Στατική επάρκεια 


8 Πυροπροστασία 

9 Εποπτικά Μέσα 


10 Χώρος διαλείμματος 

11 Τουαλέτες 

12 Τοποθεσία - θέση 


Ελάχιστες προϋποθέσεις 

1.5 πτ 2 / καταρτιζόμενο 

2.5 γπ 
20 γπ 2 

Επαρκής Αερισμός 
Να μην είναι υπόγειος 
Ελάχιστο πλάτος 0,90 πι 
Βεβαίωση από την πολεοδο¬ 
μία ή τουλάχιστον βεβαίωση 
πολιτικού μηχανικού για στα¬ 
τική επάρκεια του κτιρίου 
Βασικά μέτρα πυροπροστα¬ 
σίας 

Ργο]θοΙογ, οθόνη, πίνακας, ΐ,ν., 
νϊάθο, επιδιασκόπιο, πίοπιΙογ, 
γραφική ύλη 

Ελάχιστη επιφάνεια 0,8 πί ζ / 
καταρτιζόμενο 

Μία (1) τουαλέτα ανδρών και 
μία (1) τουαλέτα γυναικών 

• Να μην γειτνιάζει με χώρους 
παραγωγής 

• Να μην επηρεάζεται από ο¬ 
σμές και θορύβους 

• Να είναι σε απόσταση του¬ 
λάχιστον 50 πί από αντλίες 
καυσίμων 


Οι ως άνω προϋποθέσεις ελέγχονται κατά περίπτωση, 
πριν την έναρξη των ενεργειών, από την αρμόδια Επιτρο¬ 
πή Επιλογής Κέντρων Επαγγελματικής Κατάρτισης του υ¬ 
πουργείου Υγείας & Πρόνοιας. 


ΑΡΘΡΟ 4 

ΔΙΑΔΙΚΑΣΙΑ ΠΡΟΓΡΑΜΜΑΤΙΣΜΟΥ ΕΝΕΡΓΕΙΩΝ 

Ο Προγραμματισμός είναι μια διαρκής διαδικασία η ο¬ 
ποία πραγματοποιείται από την αρμόδια επιτροπή 
(Σ.Ε.Π.Ε.Κ) η οποία προβλέπεται από την παρούσα κοινή 
υπουργική απόφαση (Άρθρο 3,παρ. 3.1) 

4.1 Για την υλοποίηση των ενεργειών κατάρτισης στους 
τομείς Υγείας και Πρόνοιας προβλέπεται η εξής διαδικα¬ 
σία: 

4.1.1 Ανίχνευση των επιμορφωτικών αναγκών και καθο¬ 
ρισμός των Αντικειμένων Κατάρτισης, είτε ύστερα από 
προτάσεις των φορέων, είτε από σχετικές μελέτες, είτε α¬ 
πό τα αρμόδια θεσμικά όργανα. 

4.1.2 Αποστολή των Αντικειμένων Κατάρτισης στους υ¬ 
ποψήφιους αναδόχους (επιλεγμένα Νοσηλευτικά Ιδρύ¬ 
ματα - ΕΚΑΒ και τους πιστοποιημένους φορείς της Πρό¬ 
νοιας), προκειμένου να γνωστοποιήσουν στη Σ.Ε.Π.Ε.Κ. 
σε ποια Αντικείμενα επιθυμούν να υλοποιήσουν Ενέργει¬ 
ες Κατάρτισης. 

4.1.3 Ανάλογα με τον κύκλο κατάρτισης, τον αριθμό των 
υποψηφίων καταρτιζομένων και τη γεωγραφική κατανο¬ 
μή των Περιφερειακών Νοσηλευτικών Ιδρυμάτων, του Ε¬ 
ΚΑΒ και των πιστοποιημένων φορέων της Πρόνοιας, 
προσδιορίζονται τα Αντικείμενα στα οποία κάθε Κέντρο 
Κατάρτισης δύναται να υποβάλει Αίτηση Συνδρομής. 


4.1.4 Οι υποψήφιοι ανάδοχοι φορείς υποβάλλουν Αιτή¬ 
σεις Συνδρομής για τα Αντικείμενα Κατάρτισης που 
προσδιορίστηκαν για αυτούς από τη Σ.Ε.Π.Ε.Κ., οι οποίες 
αξιολογούνται και αναλόγως εγκρίνονται προς υλοποίη¬ 
ση ή απορρίπτονται. 

4.1.5 Οι προτάσεις των φορέων κατάρτισης αξιολογού¬ 
νται, σύμφωνα με τα άρθρα 13 έως 16 της παρούσας α¬ 
πόφασης. 

4.1.6 Η Σ.Ε.Π.Ε.Κ. προτείνει την τροποποίηση, όπου α¬ 
παιτείται, των προτάσεων των φορέων 

ΑΡΘΡΟ 5 

ΔΙΑΔΙΚΑΣΙΑ ΚΑΙ ΠΡΟΫΠΟΘΕΣΕΙΣ ΥΠΟΒΟΛΗΣ 
ΠΡΟΤΑΣΕΩΝ ΓΙΑ ΤΗΝ ΥΛΟΠΟΙΗΣΗ ΕΝΕΡΓΕΙΩΝ 

ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 

5.1 ΔΙΚΑΙΟΥΧΟΙ ΑΝΑΔΟΧΟΙ ΦΟΡΕΙΣ 

5.1.1 Για ενέργειες συνεχιζόμενης κατάρτισης εργαζο¬ 
μένων και ανέργων δικαιούχοι ανάδοχοι φορείς είναι τα ε¬ 
πιλεγμένα Νοσηλευτικά Ιδρύματα, το ΕΚΑΒ και οι πιστο¬ 
ποιημένοι φορείς του τομέα της Πρόνοιας, που εποπτεύ¬ 
ονται από το Υπουργείο Υγείας & Πρόνοιας. Οι φορείς 
αυτοί εκτός του μόνιμου προσωπικού τους που απασχο¬ 
λείται στο Κέντρο Κατάρτισης μπορούν να χρησιμοποι¬ 
ούν για τις ανάγκες υλοποίησης των ενεργειών κατάρτι¬ 
σης και για όσο χρόνο διαρκούν αυτές, ως εκπαιδευτές, 
ως επιστημονικά υπευθύνους και ως στελέχη υποστήρι- 
ξης της διοικητικο-οικονομικής διαχείρισης, άτομα που 
προέρχονται από τον ίδιο ή άλλους φορείς. Οι εκπαιδευ¬ 
τές και οι επιστημονικά υπεύθυνοι που προέρχονται από 
άλλους φορείς του Εθνικού Συστήματος Υγείας ή προ- 
νοιακούς φορείς που εποπτεύονται από το Υπουργείο Υ¬ 
γείας & Πρόνοιας θεωρούνται εσωτερικοί συνεργάτες. Η 
θέση του Διοικητικο-οικονομικά Υπεύθυνου του Κέντρου 
Κατάρτισης (Διαχειριστή του Κέντρου Κατάρτισης) δεν 
μπορεί να ανατεθεί σε εξωτερικό συνεργάτη. 

5.1.2 Για ενέργειες συνεχιζόμενης κατάρτισης οι φο¬ 
ρείς της προηγούμενης παραγράφου, μπορούν να συ¬ 
νεργάζονται, ως προς το εκπαιδευτικό μέρος, με τα ΑΕΙ, 
τα ΤΕΙ, την Εθνική Σχολή Δημόσιας Υγείας (ΕΣΔΥ), το Ιν¬ 
στιτούτο Διαρκούς Επιμόρφωσης (ΙΔΕ),το Εθνικό Κέντρο 
Δημόσιας Διοίκησης (ΕΚΔΔ), καθώς και με άλλους εκπαι¬ 
δευτικούς φορείς του ευρύτερου δημόσιου τομέα, της η¬ 
μεδαπής ή της αλλοδαπής (χώρες Ε.Ε.), αντίστοιχου επι¬ 
πέδου. 

5.2 ΥΠΟΒΟΛΗ ΠΡΟΤΑΣΕΩΝ 

Οι προτάσεις για τις ενέργειες συνεχιζόμενης επαγγελ¬ 
ματικής κατάρτισης, στο πλαίσιο του Υποπρογράμματος 
3του Επιχειρησιακού Προγράμματος «Υγεία Πρόνοια» υ¬ 
ποβάλλονται στη Δ/νση Εκπαίδευσης του Υπουργείου Υ¬ 
γείας & Πρόνοιας. 

5.3 ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

5.3.1 Ο υποψήφιος ανάδοχος πρέπει να υποβάλει τα α¬ 
κόλουθα: 

α. Διαβιβαστικό έγγραφο, στο οποίο θα αναφέρεται ο 
συνολικός αριθμός των υποβαλλόμενων προτάσεων και 
οι τίτλοι αυτών. 

β. Αίτηση συνδρομής εις τριπλούν η οποία περιλαμβά¬ 
νει: 

• Στοιχεία του φορέα που υποβάλλει την Αίτηση 

• Περιγραφή της ενέργειας κατάρτισης 

• Σκοπό και αναλυτική περιγραφή της ενέργειας 

• Διαδικασία υλοποίησης της ενέργειας 

• Μεθοδολογία υλοποίησης θεωρητικής και πρακτικής 
άσκησης 


ι 

• Τα εκπαιδευτικά και τεχνικά μέσα που θα χρησιμοποι¬ 
ηθούν 

• Καινοτομία που τυχόν προτείνεται 

• Ειδικότερα κριτήρια επιλογής καταρτιζόμενων 

• Σύστημα παρακολούθησης της πορείας υλοποίησης 
της ενέργειας 

• Διαδικασία αξιολόγησης των καταρτιζόμενων 

• Διαδικασία αξιολόγησης της ενέργειας 

• Προσδοκώμενα αποτελέσματα της προτεινόμενης ε¬ 
νέργειας 

• Συμπληρωματικότητα της προτεινόμενης ενέργειας 
με τη δραστηριοποίηση του φορέα σε άλλες ενέργειες 

• Αναλυτικό Ωρολόγιο Πρόγραμμα 

• Ονοματεπώνυμα Εκπαιδευτών 

• Ονοματεπώνυμα διοικητικού προσωπικού που θα α¬ 
πασχοληθεί στην ενέργεια 

• Αναλυτικό προϋπολογισμό κατά κατηγορία δαπανών 

• Βεβαίωση του υπευθύνουτου αναδόχου φορέα ότι τα 
αναγραφόμενα στην Αίτηση Συνδρομής είναι αληθή. 

γ. Παράρτημα το οποίο περιλαμβάνει: 

• Βιογραφικό Σημείωμα του Επιστημονικά Υπευθύνου 
της συγκεκριμένης ενέργειας 

• Κατάσταση εκπαιδευτών με σύντομα βιογραφικά ση¬ 
μειώματα, τα οποία για τους εξωτερικούς εκπαιδευτές 
πρέπει να συνοδεύονται με τίτλους σπουδών και αποδει¬ 
κτικά εκπαιδευτικής και επαγγελματικής εμπειρίας, κα¬ 
θώς και υπεύθυνη δήλωση του Ν. 1599/86 ότι δέχονται να 
συμμετέχουν στη συγκεκριμένη ενέργεια. Η υπεύθυνη 
δήλωση ισχύει μέχρι τη λήξη της ενέργειας. 

(Διευκρινίζεται ότι οι εκπαιδευτές που προέρχονται από 
άλλη μονάδα παροχής υπηρεσιών Υγείας, που εντάσσε¬ 
ται στο Εθνικό Σύστημα Υγείας ή στον Τομέα της Πρόνοι¬ 
ας από ΝΠΔΔ ή ΝΠΙΔ εποπτευόμενα από το Υπουργείο Υ¬ 
γείας & Πρόνοιας, δεν θεωρούνται «εξωτερικοί» εκπαι¬ 
δευτές) 

• Προσύμφωνα συνεργασίας, όταν η κατάρτιση υλο¬ 
ποιείται με τη συνεργασία άλλου φορέα 

• Προσύμφωνο ενοικίασης, στην περίπτωση ενοικία- 
σης χώρων 

• Επιστολή πρόθεσης συνεργασίας από φορείς του ε¬ 
ξωτερικού σε περίπτωση διακρατικής συνεργασίας . 

ΑΡΘΡΟ 6 

ΕΚΠΑΙΔΕΥΤΙΚΟΙ ΟΡΟΙ 

6.1 Ως ελάχιστη διάρκεια μιας ενέργειας κατάρτισης ο¬ 
ρίζονται οι 100 διδακτικές ώρες και ως ανώτατη διάρκεια 
οι 600 διδακτικές ώρες, για όλες τις κατηγορίες καταρτι- 
ζομένων. Κατ’ εξαίρεση και μετά από αιτιολογημένη πρό¬ 
ταση, ο αριθμός ωρών κατάρτισης μπορεί να αυξομειω- 
θεί, αλλά να μην είναι κατώτερος από 40 ώρες ή ανώτερος 
από 800 ώρες. Επίσης, στις περιπτώσεις που η κατάρτιση 
περιλαμβάνει και πρακτική άσκηση σε χώρους εργασίας 
(οη-ίίιβ-ίοό-ίΓαΐπΐης), ο χρόνος κατάρτισης δύναται να αυ¬ 
ξηθεί έως τις 1.200 ώρες. 

6.2 Το θεωρητικό μέρος πρέπει να συναρτάται άμεσα με 
το εκπαιδευτικό αντικείμενο και να αποτελεί κατ’ ελάχι- 
στον το 40% του συνόλου των ωρών της ενέργειας. Το θε¬ 
ωρητικό μέρος δύναται κατά το ήμισυ να περιλαμβάνει 
εργαστηριακές και φροντιστηριακές ασκήσεις. Επίσης, ε¬ 
πιτρέπεται η αύξηση του αριθμού των ωρών πρακτικής ά¬ 
σκησης έως 75% του συνολικού αριθμού ωρών μόνο σε ει¬ 
δικές περιπτώσεις και για ορισμένα αντικείμενα κατάρτι¬ 
σης, τα οποία θα προσδιορίζονται στην προκήρυξη. 


Προκειμένου περί ανέργων, από το θεωρητικό μέρος του¬ 
λάχιστον δέκα (10) διδακτικές ώρες πρέπει να έχουν ως α¬ 
ντικείμενο την κατάρτιση σε ενεργητικές μεθόδους και τε¬ 
χνικές αναζήτησης και εξεύρεσης εργασίας (π.χ. σύνταξη 
βιογραφικού σημειώματος, κ.ά.) 

6.3 Οι καταρτιζόμενοι υποβάλλονται σε αξιολόγηση και 
κατά την υλοποίηση της ενέργειας αλλά και μετά την ο¬ 
λοκλήρωση αυτής. Μετά την αξιολόγηση δίδεται σε κάθε 
καταρτιζόμενο βεβαίωση κατάρτισης. 

6.4 Ο αριθμός καταρτιζομένων κάθε ενέργειας πρέπει 
να είναι τουλάχιστον 10 κατά την έγκριση και δεν μπορεί 
να υπερβαίνει τα 25 άτομα. 

6.5 Η συνολική διάρκεια της κατάρτισης για κάθε ημέρα 
δεν μπορεί να ξεπερνά τις 8 ώρες και δεν μπορεί να είναι 
μικρότερη από 3 ώρες 

6.6 Οι καταρτιζόμενοι δεν είναι δυνατό να συμμετέχουν 
την ίδια χρονική περίοδο υλοποίησης των ενεργειών κα¬ 
τάρτισης σε περισσότερες από μία ενέργειες. 

6.7 Η ημερήσια εκπαίδευση ολοκληρώνεται το αργότε¬ 
ρο μέχρι την 21.00 ώρα. 

6.8 Η εκπαιδευτική ώρα ορίζεται σε 45 λεπτά και 15 λε¬ 
πτά υποχρεωτικό διάλειμμα για το θεωρητικό μέρος. Για 
το πρακτικό και εργαστηριακό μέρος ορίζονται 15 λεπτά 
διάλειμμα ανά δίωρο. 

6.9 Για κάθε ενέργε ια κατάρτισης είναι υποχρεωτική η 
παροχή στους καταρτιζόμενους εκπαιδευτικών σημειώ¬ 
σεων και του απαιτούμενου εκπαιδευτικού υλικού. 

6.10 Επιτρέπεται η απουσία των καταρτιζομένων σε πο¬ 
σοστό 10% της συνολικής διάρκειας της ενέργειας. Η κα¬ 
ταβαλλόμενη αμοιβή πρέπει να αντιστοιχεί στις ώρες πα¬ 
ρακολούθησης της ενέργειας. Καταρτιζόμενοι που έχουν 
πραγματοποιήσει απουσίες άνω του 10% του συνολικού 
αριθμού των ωρών της ενέργειας δεν δικαιούνται οποια¬ 
δήποτε αμοιβή και δεν τους χορηγείται βεβαίωση κατάρ¬ 
τισης. 

6.11 Αύξηση του αριθμού των εκπαιδευτών επιτρέπεται 
σε ποσοστό 30% του συνόλου των αρχικώς εγκεκριμένων 
ωρών της ενέργειας, χωρίς να αλλοιώνεται το ωρολόγιο 
πρόγραμμα και χωρίς να αυξάνονται οι εγκεκριμένες εκ¬ 
παιδευτικές ώρες. Σε αυτήν την περίπτωση, ο φορέας υ- 
ποχρεούται να γνωσΓοποιήσει την αύξηση του αριθμού 
των εκπαιδευτών στην Υπηρεσία που έχει εγκρίνει την 
πρόταση υποβάλλοντας ταυτοχρόνως βιογραφικά σημει¬ 
ώματα των νέων εκπαιδευτών και αιτιολογώντας την αύ¬ 
ξηση αυτή. 

6.12 Αντικατάσταση των εκπαιδευτών που είχαν περι- 
ληφθεί στην αρχική πρόταση, μπορεί να γίνει μόνον εφό¬ 
σον οι νέοι εκπαιδευτές έχουν τουλάχιστον τα ίδια τυπικά 
και ουσιαστικά προσόντα με τους αντικατασταθέντες και 
η παρεχόμενη απ’ αυτούς κατάρτιση ανέρχεται έως το 
30% των εκπαιδευτικών ωρών σε σχέση με την εγκριθείσα 
πρόταση. Ο φορέας υποχρεούται να γνωστοποιήσει την 
αντικατάσταση στην αρμόδια Υπηρεσία που έχει εγκρίνει 
την πρόταση, υποβάλλοντας ταυτοχρόνως βιογραφικά 
σημειώματα των εκπαιδευτών και αιτιολογώντας την αντι¬ 
κατάσταση. 

6.13 Δεν επιτρέπεται η κατάρτιση κατά τις Κυριακές και 
τις επίσημες αργίες. 

ΑΡΘΡΟ 7 

ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες δαπάνες για χρηματοδότηση από το ΕΚΤ 
των ενεργειών συνεχιζόμενης κατάρτισης, αφορούν: 

Α. Δαπάνες εκπαιδευτών. 

Β. Δαπάνες καταρτιζόμενων. 

Γ. Άμεσες δαπάνες υλοποίησης. 

Δ. Έμμεσες δαπάνες υλοποίησης. 

Όλες οι κατηγορίες των δαπανών θεωρούνται επιλέξι¬ 
μες, μόνον εφ’ όσον η υποχρέωση έχει αναληφθεί δύο (2) 
μήνες πριν την έναρξη υλοποίησης της ενέργειας κατάρ¬ 
τισης, αλλά μετά την έγκριση αυτής, καθώς και δύο (2) μή¬ 
νες μετά το πέρας της ενέργειας (για δαπάνες που αφο¬ 
ρούν ενέργειες που έπονταιτης υλοποίησης). 

7.1 ΔΑΠΑΝΕΣ ΕΚΠΑΙΔΕΥΤΩΝ 

Στη κατηγορία αυτή περιλαμβάνονται: 

7.1.10ι αμοιβές των εκπαιδευτών, οι οποίες ανάλογα με 
τα τυπικά και ουσιαστικά προσόντα τους, διαμορφώνο¬ 
νται ως εξής: 

7.1.1.1 Έως 15.000 δρχ. ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν επαγγελματική εμπειρία πάνω από 5 
χρόνια. 

7.1.1.2 Έως 12.000 δρχ. ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν επαγγελματική εμπειρία από 2 έως 5 
χρόνια, καθώς και για τους εκπαιδευτές που είναι κάτοχοι 
πτυχίου τριτοβάθμιας εκπαίδευσης και έχουν επαγγελ¬ 
ματική εμπειρία πάνω από 5 χρόνια. 

7.1.1.3 Έως 10.000 δρχ. ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν επαγγελματική εμπειρία μέχρι 2 χρό¬ 
νια, καθώς και για τους εκπαιδευτές που είναι κάτοχοι 
πτυχίου τριτοβάθμιας εκπαίδευσης και έχουν επαγγελ¬ 
ματική εμπειρία από 3 έως 5 χρόνια. 

7.1.1.4 Έως 8.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης χωρίς επαγγελματική εμπειρία ή έχουν επαγγελ¬ 
ματική εμπειρία μέχρι 3 χρόνια 

7.1.1.5 Έως 6.000 δρχ. ανά ώρα κατάρτισης για τους εκ¬ 
παιδευτές πρακτικής άσκησης που έχουν δίπλωμα Ινστι¬ 
τούτου Επαγγελματικής Κατάρτισης (τμημάτων μεταδευ- 
τεροβάθμιας επαγγελματικής κατάρτισης) με επαγγελ¬ 
ματική εμπειρία τουλάχιστον 4 ετών, τους αποφοίτους 
Ενιαίου Πολυκλαδικού Λυκείου ή Τεχνικού Επαγγελματι¬ 
κού Λυκείου ή Τεχνικής Επαγγελματικής Σχολής του Υ¬ 
πουργείου Εθνικής Παιδείας & Θρησκευμάτων ή Σχολής 
Μαθητείας του ΟΑΕΔ με επαγγελματική εμπειρία τουλά¬ 
χιστον 5 χρόνων, τους αποφοίτους Γενικού Λυκείου με 
τουλάχιστον 6 έτη επαγγελματικής εμπειρίας. 

7.1.1.6 Έως 5.000 δρχ. ανά ώρα κατάρτισης για τους εκ¬ 
παιδευτές πρακτικής άσκησης που έχουν ολοκληρώσει 
την θετή υποχρεωτική εκπαίδευση (Γυμνάσιο) με επαγ¬ 
γελματική εμπειρία τουλάχιστον 8 χρόνων, καθώς και εκ¬ 
παιδευτές πρακτικής άσκησης με αποδεδειγμένη επαγ¬ 
γελματική εμπειρία τουλάχιστον 10 χρόνων. Επίσης, ως 
εκπαιδευτές για την πρακτική άσκηση είναι δυνατόν να ε¬ 
πιλέγονται εργαζόμενοι του φορέα στον οποίο θα πραγ¬ 
ματοποιείται η πρακτική άσκηση, με αντίστοιχα τυπικά και 
ουσιαστικά προσόντα. 

Σε όλες τις παραπάνω αμοιβές συμπεριλαμβάνονται οι 
ασφαλιστικές εισφορές, που αντιστοιχούν στο χρονικό 
διάστημα που διαρκεί η κατάρτιση (αναλογία εργαζομέ¬ 
νου) όταν η ασφάλιση στο Ι.Κ.Α. ή άλλο Ασφαλιστικό Τα¬ 
μείο είναι υποχρεωτική σύμφωνα με την ισχύουσα νομο¬ 
θεσία. Οι εργοδοτικές εισφορές των παραπάνω αμοιβών 
είναι επιλέξιμη δαπάνη. 


Στις περιπτώσεις που-οι εκπαιδευτές εκδίδουν Απόδει¬ 
ξη Παροχής Υπηρεσιών ή Τιμολόγιο Παροχής Υπηρε¬ 
σιών. οι ασφαλιστικές εισφορές του ΙΚΑ ή άλλου Ταμείου 
(όπου απαιτείται) αποτελούν επιπλέον επιβάρυνση των 
παραπάνω οριζομένων αμοιβών του άρθ. 7παρ. 7.1 και α¬ 
ποδίδονται στο ΙΚΑ ή αλλού από τον ανάδοχο φορέα. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές (όπου απαιτεί¬ 
ται), ο φόρος εισοδήματος και το τέλος χαρτοσήμου (ό¬ 
που απαιτείται). 

7.1.2 Δαπάνες που αφορούν έξοδα μετακίνησης, δια¬ 
μονής και διατροφής των εκπαιδευτών. 

7.1.2.1 Σε περίπτωση που ο εκπαιδευτής καλείται να δι¬ 
δάξει σε φορέα που βρίσκεται εκτός της έδρας του, τότε 
θα αποζημιώνεται με τα έξοδα μετακίνησής του, τα οποία 
θα είναι είτε η χιλιομετρική αποζημίωση που προβλεπεται 
από το Δημόσιο, εφόσον η μετακίνηση γίνεται με χρήση IX 
αυτοκινήτου, είτε η αξία των εισιτηρίων του, εφόσον η με¬ 
τακίνηση πραγματοποιείται με άλλο μέσο μεταφοράς. 

7.1.2.2 Όπου κρίνεται απαραίτητη η εκτός έδρας μετα¬ 
κίνηση του εκπαιδευτή, αυτός θα αποζημιώνεται με τα έ¬ 
ξοδα διαμονής και διατροφής του βάσει απόδειξης - τιμο¬ 
λογίου, μέχρι του ποσού που ορίζει η εθνική νομοθεσία, 
με υποχρέωση προσκόμισης των αντίστοιχων αποδείξε¬ 
ων/ τιμολογίων για όσες ημερολογιακές ημέρες διαρκεί 
το διδακτικό του έργο συν την προηγουμένη της ημέρας 
έναρξης. Τα έξοδα διατροφής σε καμία περίπτωση δεν 
μπορούν να υπερβαίνουν το οριζόμενο από την εθνική νο¬ 
μοθεσία ποσό της ημερήσιας αποζημίωσης. 

7.1.3 Αμοιβές για την κατάρτιση που παρέχεται από αλ¬ 
λοδαπά φυσικά ή νομικά πρόσωπα. 

Σε περίπτωση διακρατικής συνεργασίας, η αμοιβή των 
εκπαιδευτών της διακρατικής συνεργασίας καθορίζεται 
μετά από αιτιολογημένη έγγραφη πρόταση του εκπαι¬ 
δευτή (φυσικού ή νομικού προσώπου) με αναλυτικό κο¬ 
στολόγιο των παρεχομένων υπηρεσιών. Εάν ο εκπαιδευ¬ 
τής είναι φυσικό πρόσωπο, η αμοιβή του δεν μπορεί να υ¬ 
περβαίνει τις 40.000 δραχμές ανά ώρα κατάρτισης. Στην 
αμοιβή αυτή περιλαμβάνονται οι δαπάνες που αφορούν 
τα έξοδα μετακίνησης, διαμονής και διατροφής του εκ¬ 
παιδευτή, οι οποίες είναι επιλέξιμες και για τις οποίες α¬ 
παιτούνται τα αντίστοιχα παραστατικά. 

7.1.4 Επιλεξιμότητα δαπανών 

Για να είναι επιλέξιμες οι παραπανω δαπάνες, πρέπει: 

- Να μην έρχονται σε αντίθεση με την εγκριτική απόφα¬ 
ση 

- Να αποδεικνύονται από τα απαραίτητα παραστατικά 
που προβλέπει ο (Κ.Β.Σ.) Κώδικας Βιβλίων & Στοιχείων, ό¬ 
πως αποδείξεις επαγγελματικής δαπάνης και δελτία πα¬ 
ροχής υπηρεσιών καθώς και τιμολόγια (εκτός από την α¬ 
ποζημίωση για μετακίνηση με IX αυτοκίνητο). Ειδικά για 
τους εκπαιδευτές που προέρχονται από το Δημόσιο και 
τον ευρύτερο δημόσιο τομέα, στα απαιτούμενα παρα¬ 
στατικά περιλαμβάνονται οι μισθοδοτικές καταστάσεις 
και τα εντάλματα πληρωμών. 

- Η πληρωμή των αμοιβών και αποζημιώσεων των εκπαι¬ 
δευτών, για φορείς που δεν εφαρμόζουν δημόσιο λογι¬ 
στικό γίνεται με επιταγή, φωτοτυπία της οποίας καταχω- 
ρείται στον οικονομικό φάκελο μαζί με υπεύθυνη δήλωση 
του δικαιούχου της. 

7.2 ΔΑΠΑΝΕΣ ΚΑΤΑΡΤΙΖΟΜΕΝΩΝ 

7.2.1 Δαπάνες αποζημίωσης εργαζομένων: 

7.2.1.1 Όταν η κατάρτιση υλοποιείται εκτός ωραρίου 

εργασίας, κάθε εκπαιδευόμενος αποζημιώνεται ανά ώρα 
κατάρτισης με το ωρομίσθιό του (μικτό ωρομίσθιο + ερ- 
γοδοτικές εισφορές), προσαυξημένο με εκπαιδευτικό ε¬ 
πίδομα 400 δραχμών. Το εκπαιδευτικό επίδομα εμφανίζε¬ 
ται σε ξεχωριστή μισθολογική κατάσταση και υπόκειται 
σε όλες τις νόμιμες κρατήσεις. 

7.2.1.2 Όταν η κατάρτιση υλοποιείται εντός ωραρίου 
εργασίας δεν καταβάλλεται ανά ώρα κατάρτισης άλλη ε¬ 
πί πλέον αμοιβή, πέραν του τακτικού ωρομισθίου. Οι δα¬ 
πάνες του μικτού ωρομισθίου (για τις ώρες που βαρύνουν 
το πρόγραμμα) είναι επιλέξιμες για χρηματοδότηση από 
το ΕΚΤ και εάν έχουν ήδη καταβληθεί στον υπάλληλο στο 
πλαίσιο της τακτικής μισθοδοσίας περιέρχονται στον φο- 
ρέα-εργοδότη του υπαλλήλου. Στις επιλέξιμες δαπάνες 
περιλαμβάνονται και οι εργοδοτικές εισφορές. Δεν είναι 
επιλέξιμες δαπάνες οι αμοιβές υπερωριακής απασχόλη¬ 
σης, υπερεργασίας και τα εκπαιδευτικά επιδόματα, που 
προβλέπονται από εσωτερικούς κανονισμούς των ανάδο- 
χων φορέων. 

7.2.1.3 Όταν η κατάρτισή πραγματοποιείται εν μέρει ε¬ 
ντός και εν μέρει εκτός ωραρίου εργασίας, ισχύουν τα ε¬ 
ξής: 

• Η δαπάνη είναι επιλέξιμη στο σύνολο των ωρών κα¬ 
τάρτισης (εντός και εκτός ωραρίου) και επιβαρύνει την ε¬ 
νέργεια. 

• Η δαπάνη που αναλογεί στις εντός ωραρίου ώρες κα¬ 
τάρτισης υπολογίζεται με βάση την προηγούμενη σχετική 
παράγραφο (7.2.1.2). 

• Η δαπάνη που αναλογεί στις εκτός ωραρίου ώρες κα¬ 
τάρτισης υπολογίζεται με βάση την παράγραφο 7.2.1.1 

7.2.1.4 Οι εργαζόμενοι που συμμετέχουν σε ενέργειες 
κατάρτισης με άδεια απουσίας απάτην υπηρεσία τους για 
την παρακολούθηση του συγκεκριμένου τμήματος, θεω¬ 
ρείται ότι καταρτίζονται εντός ωραρίου εργασίας. Οι ερ¬ 
γαζόμενοι που κάνουν χρήση είτε της κανονικής τους ά¬ 
δειας, είτε των ρεπό τους, θεωρείται ότι καταρτίζονται ε¬ 
κτός ωραρίου εργασίας. 

7.2.1.5 Η πληρωμή των αμοιβών και αποζημιώσεων των 
καταρτιζομένων, για φορείς που δεν εφαρμόζουν δημό¬ 
σιο λογιστικό γίνεται με επιταγή, φωτοτυπία της οποίας 
καταχωρείται στον οικονομικό φάκελο μαζί με υπεύθυνη 
δήλωση του δικαιούχου της. 

7.2.2 Εκπαιδευτικά επιδόματα ανέργων 

Για αυτό το είδος δαπανών ισχύουν τα παρακάτω: 

7.2.2.1 Οι άνεργοι με ή χωρίς δικαίωμα τακτικού επιδό¬ 
ματος ανεργίας δικαιούνται εκπαιδευτικό επίδομα 1200 
δρχ. μικτό ανά ώρα κατάρτισης. Ειδικά για τους επιδο¬ 
τούμενους ανέργους γίνεται διακοπή χορήγησης του επι¬ 
δόματος ανεργίας για όσο χρόνο διαρκεί η κατάρτισή 
τους. Το χρονικό διάστημα που διαρκεί η κατάρτιση δεν 
συνυπολογίζεται στο χρόνο επιδότησης της ανεργίας 
τους. Ο επιδοτούμενος άνεργος προκειμένου να συμμε- 
τάσχει στην ενέργεια θα πρέπει να προσκομίσει στον α- 
νάδοχο φορέα, πριν την έναρξη της ενέργειας κατάρτι- 
σης, έγγραφο διακοπής της επιδότησής του από τον ΟΑ- 
ΕΔ. 

7.2.2.2 Οι άνεργοι καταρτιζόμενοι ασφαλίζονται υπο¬ 
χρεωτικά σύμφωνα με την ισχύουσα νομοθεσία για τις κα- 
λύψεις που προβλέπονται από αυτή. Όλες οι ασφαλιστι¬ 
κές εισφορές (συμπεριλαμβανομένων των εργοδοτικών) 
αποτελούν επιλέξιμες δαπάνες. 

Το εκπαιδευτικό επίδομα, σε όλες τις περιπτώσεις, (ερ¬ 
γαζομένων και ανέργων) αποτελεί εισόδημα και υπόκειται 


σε φόρο εισοδήματος και τέλος χαρτοσήμου, είναι δε ε¬ 
πιλέξιμη δαπάνη εφόσον έχουν αποδοθεί οι προαναφε- 
ρόμενες κρατήσεις και έχουν αποδοθεί οι ασφαλιστικές 
εισφορές (όταν προβλέπονται από την νομοθεσία). 

7.2.3 Δαπάνες που αφορούν έξοδα μετακίνησης, δια¬ 
μονής και διατροφής των καταρτιζομένων. 

Τα έξοδα μετακίνησης - διαμονής - διατροφής των κα- 
ταρτιζομένων είναι επιλέξιμη δαπάνη ως εξής: 

7.2.3.1 Σε περίπτωση που οι καταρτιζόμενοι καλούνται 
να καταρτιστούν σε Κέντρο Κατάρτισης το οποίο βρίσκε¬ 
ται εκτός των ορίων του Δήμου του τόπου διαμονής τους, 
θα αποζημιώνονται μετά έξοδα μετακίνησής τους στο χώ¬ 
ρο κατάρτισης και επιστροφής στον τόπο μονίμου διαμο¬ 
νής τους, με εξαίρεση τα πολεοδομικά συγκροτήματα Α¬ 
θηνών και Θεσσαλονίκης. Η μετακίνηση θα πραγματοποι¬ 
είται ομαδικώς ή, όταν δεν είναι αυτό εφικτό, ατομικώς. 
Για ατομική μετακίνηση ισχύουν οι αντίστοιχες χιλιομε¬ 
τρικές αποζημιώσεις που προβλέπονται για τους δημόσι¬ 
ους υπαλλήλους. 

7.2.3.2 Ομαδικές μετακινήσεις των καταρτιζομένων που 
εξυπηρετούν εκπαιδευτικούς σκοπούς (υλοποίηση πρα¬ 
κτικής άσκησης εκτός των εγκαταστάσεων των Κέντρων 
Κατάρτισης, επίσκεψη σε άλλους οργανισμούς, εκπαι¬ 
δευτικά ταξίδια κ.λπ.) 

7.2.3.3 Έξοδα διαμονής για τις περιπτώσεις που κρίνε- 
ται απαραίτητο, παραστατικά δε αυτών αποτελούν τα 
σχετικά τιμολόγια ξενοδοχείων, μέχρι του ποσού που ο¬ 
ρίζει η εθνική νομοθεσία. 

7.2.3.4 Έξοδα διατροφής καταρτιζομένων αποδεικνυό- 
μενα από αντίστοιχα παραστατικά και μέχρι του ποσού 
που ορίζει η εθνική νομοθεσία. 

7.2.3.5 Σε περίπτωση που η κατάρτιση πραγματοποιεί¬ 
ται στην αλλοδαπή, εγκρίνεται σε κάθε καταρτιζόμενο η¬ 
μερήσια δαπάνη διατροφής (σύμφωνα με την ισχύουσα ε¬ 
θνική νομοθεσία), η οποία καταβάλλεται βάσει καταστά- 
σεως του αναδόχου φορέα. 

7.2.4 Επιλεξιμότητα δαπανών. 

Για να είναι επιλέξιμες όλες οι παραπάνω δαπάνες, τρέ¬ 
πει: 

• Να μην έρχονται σε αντίθεση με την εγκριτική από¬ 
φαση 

• Να αποδεικνύονται από τα απαραίτητα παραστατικά 
που προβλέπει ο ΚΒΣ καθώς και νόμιμες αποδείξεις/τιμο- 
λόγια για τις δαπάνες της παραγράφου 7.2.3.4 

• Για πληρωμές καταρτιζομένων, να υποβάλλονται μι- 
σθολογικές καταστάσεις, οι οποίες συμπληρώνονται με 
τους αντίστοιχους αριθμούς των ενταλμάτων πληρωμής. 

7.3 ΑΜΕΣΕΣ ΔΑΠΑΝΕΣ ΥΛΟΠΟΙΗΣΗΣ 

7.3.1 Στις άμεσες δαπάνες περιλαμβάνονται: εκπαιδευ¬ 
τικό υλικό, ενοικίαση εξοπλισμού και δομών, δαπάνες 
πρακτικής άσκησης κ.λπ. Συγκεκριμένα, επιλέξιμες δα¬ 
πάνες είναι: 

α. Διδακτικό υλικό, βιβλία, γραφική ύλη, σημειώσεις, 
συγγραφή σημειώσεων και οι απαραίτητες γι’ αυτά φω¬ 
τοτυπίες, εκτυπώσεις και δακτυλογραφήσεις καθώς και 
τα αναλώσιμα υλικά εκπαίδευσης. Για τα παραπάνω είδη 
απαιτούνται τιμολόγια και δελτία αποστολής. Η ποσότη¬ 
τα και αξία των αναλώσιμων υλικών επαληθεύεται και α- 
ποδεικνύεται συσχετιζόμενη με τον αριθμό των καταρτι- 
ζομένων καθώς και με τα ιδιαίτερα χαρακτηριστικά κάθε 
ενέργειας. 

β. Η ενοικίαση του επιπλέον εξοπλισμού (πέραν του βα¬ 
σικού, ο οποίος δεν μπορεί να είναι μισθωμένος), που εί- 

ναι απαραίτητος για την κατάρτιση, και για το χρονικό διά¬ 
στημα που αυτή διαρκεί, είναι επιλέξιμη δαπάνη, εφόσον 
το συνολικό μίσθωμα δεν υπερβαίνει το 30% της αγορα¬ 
στικής αξίας του εξοπλισμού αυτού και είναι προσαρμο¬ 
σμένο στις ισχύουσες τιμές της αγοράς. 

Για την απόδειξη των παραπάνω απαιτούνται μισθωτή¬ 
ρια συμβόλαια, θεωρημένα από την αρμόδια ΔΟΥ, τιμο¬ 
λόγια και δελτία αποστολής, τόσο κατά την παράδοση ό¬ 
σο και κατά την επιστροφή. 

γ. Οι δαπάνες μεταφοράς, εγκατάστασης και ασφάλι¬ 
σης του πρόσθετου εξοπλισμού που είναι απαραίτητος 
για την κατάρτιση. 

δ. Τα ενοίκια των δομών των Κέντρων Κατάρτισης και 
των δομών που προβλέπονται στο άρθρο 3 παράγραφος 
3.7 της παρούσης Υπουργικής Απόφασης και για τα οποία 
απαιτούνται μισθωτήρια συμβόλαια θεωρημένα από την 
αρμόδια ΔΟΥ. Ο χρόνος ενοικίασης θα πρέπει να αναλο¬ 
γεί στις ανάγκες υλοποίησης της ενέργειας 
ε. Τα απαραίτητα αναλώσιμα είδη υγιεινής και ασφάλει¬ 
ας και αναλώσιμες πρώτες ύλες για την πρακτική άσκηση 
που διεξάγεται στις εγκαταστάσεις του ανάδοχου φορέα. 

στ. Η απόσβεση παγίων εγκαταστάσεων και εξοπλι¬ 
σμού (εκτός του βασικού), σύμφωνα με την ισχύουσα Ε¬ 
θνική Νομοθεσία, εκτός αυτών που έχουν συγχρηματο¬ 
δοτηθεί από Διαρθρωτικά Ταμεία της Ε.Ε. 

ζ. Οι δαπάνες επιλογής των προς κατάρτιση ανέργων, ε¬ 
ξωτερικής αξιολόγησης της ενέργειας και διοργάνωσης 
ημερίδας για την απονομή των βεβαιώσεων παρακολού¬ 
θησης. Δεν είναι επιλέξιμη δαπάνη η ενοικίαση χώρου για 
την πραγματοποίηση της ημερίδας αυτής. Το ύψος των α¬ 
μοιβών Επιλογής Καταρτιζομένων και Αξιολόγησης της Ε¬ 
νέργειας καθορίζεται από το ΔΣ του φορέα, μετά από σχε¬ 
τική εισήγηση του Διαχειριστή του Κέντρου Κατάρτισης. 

η. Οι δαπάνες διερμηνείας - μετάφρασης, στην περί¬ 
πτωση διακρατικής συνεργασίας 
θ. Οι αμοιβές διερμηνέων νοηματικής γλώσσας, στις πε¬ 
ριπτώσεις καταρτιζομένων με προβλήματα ακοής 
ι. Οι δαπάνες δημοσιότητας της ενέργειας 

7.3.2 Επιλεξιμότητα δαπανών 

7.3.2.1 Για όλες τις παραπάνω δαπάνες απαιτούνται τι¬ 
μολόγια και δελτία αποστολής. 

Η ποσότητα και αξία των αναλώσιμων υλικών επαλη¬ 
θεύεται και αποδεικνύεται συσχετιζόμενη με τον αριθμό 
των καταρτιζομένων καθώς και με τα ιδιαίτερα χαρακτη¬ 
ριστικά κάθε ενέργειας. 

7.3.2.2 Τα τιμολόγια πρέπει κατά κανόνα να αναφέρο- 
νται σε κάθε εγκεκριμένη ενέρεγεια χωριστά και ο κωδικός 
τής ενέργειας να είναι γραμμένος στο οικείο τιμολόγιο, 

7.3.2.3 Στην περίπτωση τιμολογίωνπου αφορούν δαπά¬ 
νες περισσοτέρων της μιας ενεργειών πρέπει να είναι σα¬ 
φής ο επιμερισμός τών εν λόγω δαπανών και στα οικεία 
παραστατικά θα πρέπει να αναγράφονται οι κωδικοί των 
ενεργειών στις οποίες ανάγονται οι εν λόγω δαπάνες. 

7.3.2.4 Για να είναι επιλέξιμες οι παραπάνω κατηγορίες 
δαπανών πρέπει: 

- να μην έρχονται σε αντίθεση με την εγκριτική απόφα¬ 
ση. 

- να αποδεικνύονται από τα απαραίτητα παραστατικά 
που προβλέπει 

ο ΚΒΣ. 

Σε περίπτωση κατανεμόμενων αναλώσιμων υλικών ή α¬ 
ποσβέσεων, στα παραστατικά περιλαμβάνεται ο σχετικός 
πίνακας κατανομής με την αντίστοιχη αιτιολόγηση. 


7.4 ΕΜΜΕΣΕΣ ΔΑΠΑΝΕΣ ΥΛΟΠΟΙΗΣΗΣ. 

7.4.1 Στην κατηγορία αυτή περιλαμβάνονται δαπάνες 
που αφορούν: 

α. Αμοιβή του επιστημονικά υπεύθυνου της ενέργειας, 
συμπεριλαμβανομένων των λοιπών επιβαρύνσεων (εργο- 
δοτικές εισφορές, αποδοχές άδειας και επιδόματα άδει¬ 
ας και εορτών). 

β. Αμοιβές διοικητικού, οικονομικού και βοηθητικού 
προσωπικού συμπεριλαμβανομένων των λοιπών επιβα¬ 
ρύνσεων, όπου απαιτούνται, (εργοδοτικές εισφορές, α¬ 
ποδοχές άδειας και επιδόματα άδειας και εορτών). 

γ. Δαπάνες μετακίνησης του ως άνω προσωπικού, οι ο¬ 
ποίες αποζημιώνονται είτε με την αξία των εισιτηρίων ε¬ 
φόσον η μετακίνηση πραγματοποιείται με μαζικό μέσο με¬ 
ταφοράς είτε με την αποζημίωση που προβλέπεται από το 
Δημόσιο εφόσον η μετακίνηση γίνεται με χρήση IX αυτο¬ 
κινήτου. 

δ. Δαπάνες διαμονής και δαπάνες διατροφής τού ως ά¬ 
νω προσωπικού όπου είναι απαραίτητο και προκύπτει από 
τις ανάγκες της ενέργειας. 

ε. Δαπάνες προετοιμασίας της ενέργειας εφόσον 
προσδιορίζονται σαφώς και δεν επικαλύπτονται από άλ¬ 
λες δαπάνες. 

στ. Δαπάνες για βρεφονηπιακούς σταθμούς κατά τη 
διάρκεια της υλοποίησης των ενεργειών. 

ζ. Δαπάνες αποστολής εντύπων συναφούς περιεχομέ¬ 
νου με τις ενέργειες. 

η. Δαπάνες ύδρευσης, θέρμανσης, κ.λπ. 

θ. Οι δαπάνες συντήρησης και καθαρισμού των χώρων 
καθώς και τα υλικά καθαριότητας. 

7.4.2 Στη στελέχωση του Κέντρου Κατάρτισης περιλαμ¬ 
βάνονται : 

• ο Διοικητικό-οικονομικά Υπεύθυνος (Διαχειριστής) 
του Κέντρου Κατάρτισης, 

• ο Υπεύθυνος Κατάρτισης του Κέντρου, 

• οι Επιστημονικά Υπεύθυνοι των επί μέρους ενεργειών 
κατάρτισης και 

• λοιπό προσωπικό (διοικητικό, οικονομικό, βοηθητικό 
προσωπικό και προσωπικό γραμματειακής υποστήριξης). 

Η κατανομή των αμοιβών του υπαλληλικού προσωπικού 
του Κέντρου Κατάρτισης καθορίζεται από το Δ.Σ. μετά α¬ 
πό εισήγηση του Διαχειριστή, του ανάδοχου φορέα. 

Ο υπολογισμός του συνολικού κατ’ αποκοπή τιμήματος 
της εργασίας του υπαλληλικού προσωπικού του Κέντρου 
Κατάρτισης, το οποίο καταλογίζεται στα έξοδα των ενερ¬ 
γειών κατάρτισης, γίνεται ως εξής : 

Α. Οι υπάλληλοι που απασχολούνται στο Κέντρο Κα¬ 
τάρτισης εντός ωραρίου εργασίας λαμβάνουν μόνο τη 
συνηθισμένη αμοιβή τους (καθαρές τακτικές αποδοχές) η 
οποία καταλογίζεται ως δαπάνη της ενέργειας (δαπάνη = 
μικτές τακτικές αποδοχές + εργοδοτικές εισφορές) για 
το χρονικό διάστημα που διαρκεί αυτή η απασχόληση. Ε¬ 
άν ένας υπάλληλος εξυπηρετεί τις ανάγκες πολλών ενερ¬ 
γειών, η αμοιβή του κατανέμεται στις ενέργειες αυτές. 

Β. Οι υπάλληλοι που προσφέρουν τις υπηρεσίες τους 
στο Κέντρο Κατάρτισης για χρόνο μικρότερο ή μεγαλύτε¬ 
ρο του κανονικού ωραρίου αμείβονται ως εξής : 

• Διοικητικό-οικονομικά Υπεύθυνος (Διαχειριστής) του 
Κέντρου Κατάρτισης 

Αριθμός ωρών απασχόλησης επ' το μικτό ατομικό ωρο¬ 
μίσθιο. Η συνολική αμοιβή του προκύπτει από όλες τις ε¬ 
νέργειες κατάρτισης του Κέντρου Κατάρτισης. 

• Υπεύθυνος Κατάρτισης Κέντρου Κατάρτισης 


ι 

Αριθμός ωρών απασχόλησης επί το μικτό ατομικό ωρο¬ 
μίσθιο. 

Η συνολική αμοιβή του προκύπτει από όλες τις ενέργει¬ 
ες κατάρτισης που εποπτεύει. 

• Επιστημονικά Υπεύθυνος ενέργειας κατάρτισης 

Ο Επιστημονικά Υπεύθυνος κάθε επιμέρους Ενέργειας 
Κατάρτισης παρέχει υπηρεσίες αντίστοιχες προς το εκ¬ 
παιδευτικό έργο και αποζημιώνεται ως «Εκπαιδευτής» η 
δε αμοιβή του υπολογίζεται σύμφωνα με τις αντίστοιχες 
κατηγορίες του άρθρου 7, παράγραφος 7.1.1 

Αριθμός ωρών απασχόλησης επί το ωρομίσθιο του εκ¬ 
παιδευτή αντίστοιχων προσόντων. 

Διοικητικό - οικονομικό στέλεχος Κέντρου Κατάρτισης 
(πλην των υπευθύνων) 

Αριθμός ωρών απασχόλησης επί το μικτό ατομικό ωρο¬ 
μίσθιο 

• Γραμματειακή υποστήριξη 

Αριθμός ωρών απασχόλησης επί το μικτό ατομικό ωρο¬ 
μίσθιο. 

Οι παραπάνω αμοιβές μπορούν να οριοθετούνται ατο¬ 
μικά ή ομαδικά από τις επί μέρους αποφάσεις της ΣΕΠΕΚ 
για κάθε ενέργεια κατάρτισης. 

Η χρονική περίοδος εντός της οποίας οι σχετικές δαπά¬ 
νες είναι επιλέξιμες αρχίζει μετά την έγκριση της ενέργει¬ 
ας κατάρτισης (μπορεί να περιλάβει μέχρι δύο μήνες πριν 
την έναρξη της ενέργειας εφόσον έχει εκδοθεί σχετική ε¬ 
γκριτική απόφαση) και ολοκληρώνεται δύο μήνες μετά τη 
λήξη της. 

Στην περίπτωση που οι εργαζόμενοι προσφέρουν τις υ¬ 
πηρεσίες τους στο Κέντρο Κατάρτισης εντός ωραρίου 
εργασίας (πλήρως ή μερικώς) και δικαιούνται επιπλέον 
πρόσθετες αμοιβές οποιοσδήποτε μορφής, που προέρ¬ 
χονται από υποστήριξη ενεργειών κατάρτισης η οποία 
λαμβάνει χώρα εκτός του ωραρίου εργασίας τους, τότε ο¬ 
λόκληρη η δαπάνη της αμοιβής τους (ώρες απασχόλησης 
στο κέντρο κατάρτισης X μικτό ωρομίσθιο + εργοδοτικές 
εισφορές) είναι επιλέξιμη για το εκπαιδευτικό πρόγραμ¬ 
μα. Ο υπάλληλος λαμβάνει επιπλέον του συνήθους τακτι¬ 
κού μισθού του, τη διαφορά της αμοιβής αυτής μείον τις 
αντίστοιχες τακτικές αποδοχές του (που αναλογούν στις 
ώρες απασχόλησης στο Κέντρο Κατάρτισης εντός του 
κανονικού ωραρίου του). Το υπόλοιπο ποσό της επιλέξι¬ 
μης δαπάνης που αντιστοιχεί στις τακτικές αποδοχές του 
(εάν έχει ήδη καταβληθεί στον υπάλληλο στα πλαίσια της 
τακτικής μισθοδοσίας) περιέρχεται στο ταμείο του φορέα 
που μισθοδοτεί τον υπάλληλο. 

Για ορισμένες προσωρινές ανάγκες του, το Κέντρο Κα¬ 
τάρτισης δύναται να χρησιμοποιεί εξωτερικούς συνεργά¬ 
τες (φυσικά ή νομικά πρόσωπα) , αναθέτοντας τους συ¬ 
γκεκριμένο έργο και αμείβοντάς τους με Δελτίο ή Τιμολό¬ 
γιο Παροχής Υπηρεσιών ή Απόδειξη Επαγγελματικής 
Δαπάνης. 

7.4.3 Το σύνολο των έμμεσων δαπανών της παρούσας 
παραγράφου δεν είναι δυνατόν να υπερβαίνει το 25% του 
εγκεκριμένου προϋπολογισμού της ενέργειας, (μη συ¬ 
μπεριλαμβανομένων των εξόδων μετακίνησης, διαμονής, 
διατροφής και διακρατικής συνεργασίας). Ο παραπάνω 
περιορισμός δεν συμπεριλαμβάνει τις δαπάνες Βρεφονη¬ 
πιακών Σταθμών στην περίπτωση ανέργων Γυναικών ή 
Αρχηγών Μονογονεϊκών Οικογενειών. 

7.4.4 Επιλεξιμότητα δαπανών 

7.4.4.1 Για τις δαπάνες αγοράς υλικών απαιτούνται τι¬ 
μολόγια πώλησης και δελτία αποστολής. Η ποσότητα και 


αξία των αναλώσιμων υλικών επαληθεύεται και αποδει- 
κνύεται συσχετιζόμενη με τον αριθμό των καταρτιζομέ- 
νων καθώς και μετά ιδιαίτερα χαρακτηριστικά κάθε ενέρ¬ 
γειας. 

7.4.4.2 Τα τιμολόγια ή αποδείξεις παροχής υπηρεσιών 
πρέπει κατά κανόνα να αναφέρονται σε κάθε εγκεκριμένη 
ενέργεια χωριστά και ο κωδικός τής ενέργειας να είναι 
γραμμένος στο οικείο τιμολόγιο. 

7.4.4.3 Στην περίπτωση τιμολογίων ή αποδείξεων παρο¬ 
χής υπηρεσιών που αφορούν δαπάνες περισσοτέρων ε¬ 
νεργειών πρέπει να είναι σαφής ο επιμερισμός των εν λό¬ 
γω δαπανών και στα οικεία παραστατικά θα πρέπει να α¬ 
ναγράφονται οι κωδικοί των ενεργειών στις οποίες 
ανάγονται οι εν λόγω δαπάνες. 

7.4.4.4 Για να είναι επιλέξιμες οι παραπάνω κατηγορίες 
δαπανών πρέπει: 

• να μην έρχονται σε αντίθεση με την εγκριτική απόφα¬ 
ση. 

• να αποδεικνύονται από τα απαραίτητα παραστατικά 
που προβλέπει ο ΚΒΣ. 

7.4.4.5 Γ ια δαπάνες αμοιβών υπαλληλικού προσωπικού, 
ως παραστατικά λαμβάνονται οι αναλυτικές μισθοδοτικές 
καταστάσεις και τα αντίστοιχα εντάλματα πληρωμής. 

7.5 ΔΙΚΑΙΟΛΟΓΗΤΙΚΑ ΔΑΠΑΝΩΝ 

Η νόμιμη καταβολή δαπανών αποδεικνύεται με δικαιο- 
λογητικά που τηρούνται σε ΕΚΠΑΙΔΕΥΤΙΚΟ και ΟΙΚΟΝΟ¬ 
ΜΙΚΟ φάκελο για κάθε ενέργεια του φορέα υλοποίησης. 

7.5.1 Ο ΕΚΠΑΙΔΕΥΤΙΚΟΣ φάκελος περιλαμβάνει τα δι- 
καιολογητικά για δαπάνες: 

7.5.1.1 του διδακτικού προσωπικού: 

• Ονομαστική κατάσταση των εκπαιδευτών, όπου θα α¬ 
ναγράφεται ο αριθμός φορολογικού μητρώου τους 
(Α.Φ.Μ.) καιοαριθμός δελτίου ταυτότητας, με δείγμα των 
υπογραφών τους 

• Μηχανογραφικά δελτία Εκπαιδευτών 

• Βιογραφικά των εκπαιδευτών 

• Αντίγραφα τίτλων σπουδών των εκπαιδευτών και επι¬ 
κυρωμένα αντίγραφα ισοτιμίας τίτλων σπουδών της αλ¬ 
λοδαπής από το ΔΙΚΑΤΣΑ. (Γίνονται δεκτοί τίτλοι σπου¬ 
δών τριτοβάθμιας εκπαίδευσης της Αλλοδαπής εφόσον 
κατά το χρόνο εκδόσεώς τους δεν λειτουργούσαν ή δεν 
λειτουργούν αντίστοιχες Σχολές ΑΕΙ στην ελληνική επι¬ 
κράτεια. Τα επικυρωμένα αντίγραφα των τίτλων αυτών 
πρέπει να προσκομίζονται σε επίσημη μετάφραση από το 
Υπουργείο Εξωτερικών) 

• Ωρολόγιο πρόγραμμα 

• Δελτία παρουσίας των εκπαιδευτών 

7.5.1.2 των καταρτιζομένων: 

• Ονομαστική κατασταση καταρτιζομένων με αναγρα¬ 
φή του αριθμού φορολογικού μητρώου τους (Α.Φ.Μ.), και 
δείγμα υπογραφής τους 

• Μηχανογραφικά Δελτία καταρτιζομένων 

• Φωτοαντίγραφα ταυτοτήτων των καταρτιζομένων 

• Δελτία παρουσίας των καταρτιζομένων 

Προκειμένου περί ανέργων απαιτούνται επί πλέον 

• Δικαιολογητικά συμμετοχής των καταρτιζομένων που 
προβλέπονται στο άρθρο 2 της παρούσας Υπουργικής Α¬ 
πόφασης (κάρτα εγγραφής στις καταστάσεις ανέργων 
του ΟΑΕΔ με δικαίωμα τακτικού επιδόματος ή χωρίς, εκ¬ 
καθαριστικό φορολογικής δήλωσης, υπεύθυνη δήλωση 
του Ν. 1599/86, η οποία περιλαμβάνει τα οριζόμενα στο 
άρθρο 2 της παρούσας) 

• Έγγραφο διακοπής της επιδότησης ανεργίας των ε¬ 
πιδοτούμενων συμμετεχόντων ανέργων από τον ΟΑΕΔ. 

7.5.2001 ΚΟΝΟΜΙΚΟΣ φάκελος περιλαμβάνει τα δικαι- 
ολογητικά για δαπάνες: 

7.5.2.1 του διδακτικού προσωπικού: 

• Αποδείξεις Παροχής Υπηρεσιών όπως προβλέπεται 
από τον ΚΒΣ (για ιδιώτες) 

• Μισθοδοτικές καταστάσεις στις οποίες θα καθορίζο¬ 
νται το ωρομίσθιο, οι ώρες διδασκαλίας και η αμοιβή των 
εκπαιδευτών, καθώς και οι κάθε είδους κρατήσεις (για υ¬ 
παλλήλους από τον ευρύτερο δημόσιο τομέα). 

• Αναλυτική κατάσταση αμοιβών των εκπαιδευτών, με 
τις υπογραφές τους 

• Αντίγραφα των ενταλμάτων ή/και αποδείξεων πληρω¬ 
μής (που εκδίδονται για όλες τις πληρωμές), τα οποία φέ¬ 
ρουν την πρωτότυπη υπογραφή του δικαιούχου και συνο¬ 
δεύονται από αποδείξεις είσπραξης όσων έχουν εκδώσει 
παραστατικά προβλεπόμενα από τον ΚΒΣ. 

• Αποδείξεις/ Τιμολόγια για τη διαμονή, διατροφή και 
μετακίνηση των εκπαιδευτών. 

• Αποδόσεις ασφαλιστικών εισφορών 

7.5.2.2 των καταρτιζομένων: 

• Αναλυτική μισθοδοτική κατάσταση αμοιβών των κα- 
ταρτιζομένων (όπου θα φαίνονται οι εντός - εκτός ωραρί¬ 
ου κατάρτισης ώρες) 

• Αντίγραφα των ενταλμάτων ή/και αποδείξεων πληρω¬ 
μής (που εκδίδονται για όλες τις πληρωμές), τα οποία φέ¬ 
ρουν την πρωτότυπη υπογραφή του δικαιούχου 

• Αποδείξεις για τη διαμονή, διατροφή και μετακίνηση 
των καταρτιζομένων 

• Αποδόσεις ασφαλιστικών εισφορών. 

7.5.2.3 των άμεσων δαπανών: 

• Τιμολόγια και δελτία αποστολής των αναλωσίμων. 

• Αποδείξεις πληρωμής των ενοικίων και τα μισθωτήρια 
συμβόλαια αυτών. 

• Αποδείξεις και δελτία αποστολής του ενοικιαζόμενου 
εξοπλισμού, καθώς και τα μισθωτήρια συμβόλαια αυτού. 

• Αντίγραφα των τιμολογίων αγοράς εξοπλισμού και πί¬ 
νακας επιμερισμού της απόσβεσης αυτών που βαρύνει το 
ενέργεια. 

• Τιμολόγια δαπανών ημερίδας, δημοσιοποίησης κλπ. 
της ενέργειας 

• Τιμολόγια δαπανών αξιολόγησης της ενέργειας 

• Τιμολόγια δαπανών διερμηνείας - μετάφρασης 

7.5.2.4 των έμμεσων δαπανών και των αμοιβώντου διοι¬ 
κητικού και βοηθητικού προσωπικού: 

• Αναλυτική κατάσταση αμοιβών του υπαλληλικού, (ε¬ 
πιστημονικού, διοικητικού, οικονομικού, γραμματειακού 
και βοηθητικού) προσωπικού με τις υπογραφές τους. 

• Μισθοδοτικές καταστάσεις αυτών. 

• Δελτία Παροχής Υπηρεσιών του ΚΒΣ (για τους ιδιώ- 
τες) 

• Αντίγραφα των ενταλμάτων ή/και αποδείξεων πληρω¬ 
μής (που εκδίδονται για όλες τις πληρωμές) ή/και μισθο- 
δοτικές καταστάσεις, που φέρουν την πρωτότυπη υπο¬ 
γραφή του δικαιούχου και συνοδεύονται από αποδείξεις 
είσπραξης όσων έχουν εκδώσει παραστατικά προβλεπό¬ 
μενα από τον ΚΒΣ. 

• Λογαριασμοί ύδρευσης, θέρμανσης κ.λπ. (μεεπιμερι- 
σμό εξόδων όπου απαιτείται). 


• Αποδείξεις πληρωμής βρεφονηπιακών σταθμών, ό¬ 
που θα αναγράφεται το ονομάτων ωφελουμένων και η πε¬ 
ρίοδος. 

• Αποδείξεις για τη διαμονή, διατροφή και μετακίνηση 
του προσωπικού. 

• Αποδείξεις πληρωμής για την συντήρηση των χώρων 
(με επιμερισμό εξόδων όπου απαιτείται). 

7.5.3 Σε περίπτωση μη ύπαρξης των προβλεπομένων δι- 
καιολογητικών και παραστατικών, οι ανωτέρω πληρωμές 
δεν θεωρούνται νομίμως καταβληθεισες. 

ΑΡΘΡΟ 8 

ΣΤΟΙΧΕΙΑ ΥΠΟΛΟΓΙΣΜΟΥ 

ΤΟΥ ΣΥΝΟΛΙΚΟΥ ΚΟΣΤΟΥΣ ΤΟΥ ΠΡΟΓΡΑΜΜΑΤΟΣ 

8.1 Το μέσο ωριαίο κόστος των ενεργειών συνεχιζόμε¬ 
νης επαγγελματικής κατάρτισης ανά καταρτιζόμενο για 
ανέργους ή για τμήματα μικτής σύνθεσης (εργαζομένων 
και ανέργων) δεν μπορεί να είναι μεγαλύτερο των 4.000 
δρχ. Όσον αφορά ενέργειες που απευθύνονται αποκλει¬ 
στικά σε εργαζόμενους το μέσο ωριαίο κόστος ανά κα¬ 
ταρτιζόμενο δεν μπορεί να υπερβαίνει τις 4.500 δρχ. Κατ’ 
εξαίρεση, ενέργειες που απευθύνονται σε εργαζόμενους 
με υψηλό μέσο ωρομίσθιο (μέσο μικτό ωρομίσθιο μεγα¬ 
λύτερο των 2.500 δρχ.), το μέσο ωριαίο κόστος ανά κα¬ 
ταρτιζόμενο μπορεί να ανέλθει μέχρ ι 5.000 δρχ. Στα πα¬ 
ραπάνω ποσά δεν συμπεριλαμβάνονται τα έξοδα μετακί¬ 
νησης, διαμονής και διατροφής των μετακινουμένων 
καταρτιζομένων, καθώς και τα έξοδα που προκύπτουν α¬ 
πό διακρατική συνεργασία. 

8.2 Για τις ενέργειες συνεχιζόμενης επαγγελματικής 
κατάρτισης που υλοποιούνται με διακρατική συνεργασία, 
μαζί με την πρόταση κατατίθεται η σχετική αλληλογραφία 
που αποδεικνύει την πρόθεση διακρατικής συνεργασίας. 
Επίσης, στην περίπτωση διακρατικής συνεργασίας, το ε¬ 
πιπλέον κόστος που συνεπάγεται αυτή περιλαμβάνεται 
στον προτεινόμενο προϋπολογισμό της Ενέργειας, βάσει 
αναλυτικών στοιχείων. 

8.3 Σε περίπτωση μείωσης του αριθμού των ατόμων 
(μέχρι και κατά 20% από το κατώτατο επιτρεπτό όριο) 
προ της έναρξης υλοποίησης, ενημερώνεται το Υπουρ¬ 
γείο Υγείας & Πρόνοιας (Δ/νση Εκπαίδευσης) που ανα¬ 
προσαρμόζει το εγκριθέν κόστος της ενέργειας σύμφω¬ 
να με το εγκεκριμένο μέσο ωριαίο κόστος ανά καταρτι¬ 
ζόμενο. 

8.4 Σε περίπτωση που η μείωση του αριθμού των κα- 
ταρτιζομένων γίνει κατά τη διάρκεια υλοποίησης (μέχρι 
και κατά 30%), τότε περικόπτονται αναλογικά οι δαπάνες 
της κατηγορίας «Δαπάνες Καταρτιζομένων». 

8.5 Η συμμετοχή υπαλλήλων του ευρύτερου Δημόσιου 
τομέα σε Ενέργειες Κατάρτισης ισοδυναμεί με εκτέλεση 
εντεταλμένης Υπηρεσίας. Αντιστοίχως, η απουσία από 
την κατάρτιση ισοδυναμεί με απουσία από εντεταλμένη Υ¬ 
πηρεσία και επισύρει τα προβλεπόμενα από το νόμο. 

ΑΡΘΡΟ 9 

ΑΝΑΚΑΤΑΝΟΜΗ ΔΑΠΑΝΩΝ 

Παρέχεται η δυνατότητα εσωτερικής ανακατανομής 
των επιμέρους δαπανών της ενέργειας κατά την εκτέλε¬ 
ση αυτής μέχρι 15% σε σχέση με τον προϋπολογισμό της 
αναμορφωμένης πρότασης, με τον περιορισμό το σύνολο 
της Δ 1 κατηγορίας (έμμεσες δαπάνες υλοποίησης) να μην 
υπερβαίνει το 25% του προϋπολογισμού της ενέργειας. 

ΑΡΘΡΟ 10 

ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ 
ΑΠΟ ΤΟΥΣ ΦΟΡΕΙΣ ΥΛΟΠΟΙΗΣΗΣ 

Μετά την έγκριση των προτάσεων καιτην έκδοση των ε¬ 
γκριτικών αποφάσεων κάθε ανάδοχος φορέας καλείται 
να υποβάλει στο Υπουργείο Υγείας και Πρόνοιας τα πα¬ 
ρακάτω δικαιολογητικά: 

Α. Πριν την έναρξη της ενέργειας: 

• Αναμορφωμένη πρόταση σύμφωνα με τα εγκριθέντα. 

• Μηχανογραφικό Δελτίο του Κέντρου Κατάρτισης στο 
οποίο περιλαμβάνονται το προσωπικό και οι χώροι που θα 
χρησιμοποιηθούν για την κατάρτιση. 

Β. Μετά την επιλογή των καταρτιζομένων και το αργό¬ 
τερο 5 ημέρες πριν την έναρξη της ενέργειας κατάρτισης 
υποβάλλονται τα κάτωθι: 

• Δήλωση έναρξης της ενέργειας. 

• Αναλυτικό ωρολόγιο πρόγραμμα (θεωρίας και πρα¬ 
κτικής) στο οποίο αναγράφονται οι ημερομηνίες εκτέλε¬ 
σης της ενέργειας κατάρτισης και ο αντίστοιχος εκπαι¬ 
δευτής με τον αναπληρωτή του. 

• Αναλυτική κατάσταση των επιλεγέντων για τη εγκε¬ 
κριμένη ενέργεια καταρτιζομένων με τις προδιαγραφές 
που έχουν ορισθεί στην πρόταση, με δείγμα υπογραφής 
τους. 

• Μηχανογραφικά δελτία Καταρτιζομένων 

• Αναλυτική κατάσταση των εκπαιδευτών που έχουν ο- 
ρισθεί για τη εγκεκριμένη ενέργεια με δείγμα υπογραφής 
τους. 

• Μηχανογραφικά Δελτία εκπαιδευτών 

• Συμφωνητικό μεταξύ αναδόχου φορέα και συνεργα- 
ζόμενου εθνικού ή διακρατικού εταίρου σε περίπτωση συ¬ 
νεργασίας με σκοπό την υλοποίηση μέρους ή του συνό¬ 
λου της ενέργειας κατάρτισης. Στο συμφωνητικό πρέπει 
να αναφέρονται αναλυτικά οι υποχρεώσεις και των δύο 
συμβαλλομένων. 

• Συμφωνητικό μίσθωσης χώρων, για τις περιπτώσεις 
υλοποίησης ενέργειας κατάρτισης σύμφωνα με τις δια¬ 
τάξεις του άρθρου 3, σημείο 3.7, θεωρημένο από την αρ¬ 
μόδια ΔΟΥ. 

Γ. Κατά την υλοποίηση της ενέργειας και σε τακτές χρο¬ 
νικές περιόδους (ανά μήνα ή ανά τρίμηνο, ανάλογα με τη 
διάρκεια της ενέργειας), οι οποίες ορίζονται στις εγκριτι¬ 
κές αποφάσεις, συμπληρώνονται και αποστέλλονται στο 
Υπουργείο Υγείας & Πρόνοιας (Δ/νση Εκπαίδευσης) από 
τον ανάδοχο φορέα: 

• Δελτία Παρακολούθησης του Οικονομικού Αντικειμέ¬ 
νου (Δαπανών), ανά ενέργεια κατάρτισης όπως προκύ¬ 
πτει αποδεδειγμένα από τιμολόγια ή ίσης λογιστικής α¬ 
ξίας έγγραφα και τα οποία ο ανάδοχος φορέας τηρεί στον 
Οικονομικό Φάκελο της ενέργειας και 

• Δελτία Παρακολούθησης του Φυσικού Αντικειμένου 
της ενέργειας. 

Όλα τα παραπάνω Δελτία αποστέλλονται το αργότερο 
εντός είκοσι (20) ημερών από την λήξη της εξεταζόμενης 
περιόδου (μηνός ή τριμήνου). 

Δ. Για τις ενέργειες που συνεχίζονται στο επόμενο έτος, 
εκτός των Δελτίων παρακολούθησης, ο ανάδοχος φορέ¬ 
ας υποχρεούται να υποβάλει και ετήσια έκθεση απολογι¬ 
σμού του υλοποιηθέντος φυσικού και οικονομικού αντι¬ 
κειμένου κάθε ενέργειας η οποία περιλαμβάνει, μεταξύ 
άλλων, Αναλυτική Κατάσταση Δαπανών (είδος δαπάνης 
ανά κατηγορία - ποσό - αριθμό και ημερομηνία έκδοσης 


παραστατικού - τρόπο επιμερισμού των δαπανών εφ’ ό¬ 
σον υπάρχει). 

Ε. Μετά την ολοκλήρωση της υλοποίησης της ενέργει¬ 
ας ο φορέας υποχρεούται το αργότερο εντός προθε¬ 
σμίας δύο (2) μηνών να υποβάλει Αίτηση Αποπληρωμής 
της ενέργειας, η οποία περιλαμβάνει: 

• Αναλυτική κατάσταση δαπανών (είδος δαπάνης ανά 
κατηγορία - ποσό - αριθμό και ημερομηνία έκδοσης πα¬ 
ραστατικού - τρόπο επιμερισμού των δαπανών εφόσον υ- 
πάρχει). 

• Αναλυτική έκθεση υλοποίησης της πραγματοποιηθεί- 
σας ενέργειας κατάρτισης. 

• Έκθεση αξιολόγησης των εκπαιδευτών, των καταρτι- 
ζομένων και της ενέργειας, που θα απευθύνεται στη Δι¬ 
εύθυνση Εκπαίδευσης του Υπουργείου Υγείας & Πρόνοι¬ 
ας. 

Όλα τα προαναφερθέντα στοιχεία συμπληρώνονται και 
αποστέλλονται για κάθε εγκεκριμένη ενέργεια χωριστά. 

Η ενέργεια ακυρώνεται εφόσον από τον έλεγχο των 
προσκομισθέντων δικαιολογητικών προκύπτει ότι αυτό 
δεν υλοποιείται σύμφωνα με τους όρους της έγκρισης. 

Σε περίπτωση που διαπιστωθεί ότι στην κατάσταση δα¬ 
πανών έχουν συμπεριληφθεί μη επιλέξιμες δαπάνες, το α¬ 
ντίστοιχο ποσό περικόπτεται από το συνολικό κόστος της 
ενέργειας, ύστερα από έκδοση σχετικής Απόφασης του 
Υπουργού Υγείας & Πρόνοιας. 

Σε περίπτωση μη πρησης των προθεσμιών για την υ¬ 
ποβολή των στοιχείων υλοποίησης της ενέργειας και των 
αιτήσεων αποπληρωμών, η ενέργεια ακυρώνεται και ο α¬ 
νάδοχος φορέας οφρίλει να επιστρέφει τις μέχρι τότε ει- 
σπραχθείσες προκαταβολές. 

ΑΡΘΡΟ 11 

ΟΡΟΙ ΧΡΗΜΑΤΟΔΟΤΗΣΗΣ 

11.1 Η συνδρομή του ΕΚΤ καταβάλλεται στον ανάδοχο 
φορέα από το Υπουργείο Υγείας & Πρόνοιας σε τρεις δό¬ 
σεις, ως εξής: 

α) Η πρώτη δόση, ύψους 50% του συνόλου της εγκεκρι¬ 
μένης συνδρομής ΕΚΤ της ενέργειας, καταβάλλεται μετά 
την έναρξή της. 

β) Η δεύτερη δόση, ύψους 30% του συνόλου της εγκε¬ 
κριμένης συνδρομής ΕΚΤ της ενέργειας, καταβάλλεται 
μετά την απορρόφηση του 50% της πρώτης δόσης, γεγο¬ 
νός που αποδεικνύεται από υποβληθέντα στην αρμόδια 
αρχή Δελτία Δαπανα>ν και Παρακολούθησης φυσικού και 
οικονομικού αντικειμένου της ενέργειας. 

γ) Η τρίτη δόση, ύψους 20% του συνόλου της εγκεκρι¬ 
μένης συνδρομής ΕΚΤ της ενέργειας κατάρτισης, κατα¬ 
βάλλεται κατόπιν αίτησης του ανάδοχου φορέα μετά την 
ολοκλήρωση της ενέργειας και την διενέργεια εσωτερι¬ 
κού ελέγχου από πλευράς του Υπουργείου Υγείας & Πρό¬ 
νοιας. 

11.2 Η υπέρβαση του εγκριθέντος κόστους δεν χρημα¬ 
τοδοτείται από το ΕΚΤ. 

11.3 Ρητά ορίζεται ότι τα δικαιώματα και οι υποχρεώ¬ 
σεις που απορρέουν από τα εγκριτικά έγγραφα δεν μετα¬ 
βιβάζονται, ούτε εκχωρούνται σε οποιονδήποτε τρίτο φο¬ 
ρέα, σε άλλο νομικό ή φυσικό πρόσωπο ιδιωτικού ή δημο¬ 
σίου δικαίου. 

11.4 Η καταβολή της Εθνικής Συμμετοχής στον ανάδο¬ 
χο φορέα γίνεται μετά την έγκριση της ενέργειας και α- 
ποδεικνύεται από παραστατικά του Δημοσίου Τομέα ή 
Τραπεζική επιταγή. Η εθνική συμμετοχή, μετά την έκδοση 

της σχετικής απόφασης, μπορεί να καταβληθεί σε δύο δό¬ 
σεις (μία κατά την έναρξη και μία μετά τη λήξη της ενέρ¬ 
γειας κατάρτισης). 

ΑΡΘΡΟ 12 
ΕΛΕΓΧΟΣ 

12.1 Προκειμένου να διασφαλισθεί η αποτελεσματικό- 
τητα και η ορθή εφαρμογή των ενεργειών του Ε.Π. το Υ¬ 
πουργείο Υγείας και Πρόνοιας και το Υπουργείο Εργα¬ 
σίας και Κοινωνικών Ασφαλίσεων δια των αρμοδίων Διευ¬ 
θύνσεων τους λαμβάνουν τα αναγκαία μέτρα με σκοπό: 

• Την τήρηση των Εθνικών και Κοινοτικών διατάξεων 

• Την επιλεξιμότητα των δαπανών και την αιτιολόγησή 
τους. 

• Την ορθή υλοποίηση των ενεργειών και τη διαπίστω¬ 
ση ότι αυτές είναι σύμφωνες με τις ισχύουσες ρυθμίσεις. 

• Την πρόληψη ή τη διαπίστωση τυχόν παρατυπιών και 
την επιβολή κυρώσεων. 

• Την επιστροφή τυχόν καταβληθέντων ποσών, μετά τη 
διαπίστωση σχετικής παρατυπίας. 

12.2 Η διεξαγωγή ελέγχων στις χρηματοδοτούμενες α¬ 
πό το ΕΚΤ ενέργειες προβλέπεται: 

• Από την κείμενη Εθνική Νομοθεσία 

• Από τις διατάξεις των άρθρων 206 και 209 Εδάφιο Β! 
της Συνθήκης ΕΟΚ 

• Από τον Καν. 4253/88 (άρθρο 25 παρ. 1 και 6) 

• Από τον Καν. 4255/88 που αφορά το ΕΚΤ 

• Από τον Καν. 2082/93, άρθρο 23 

• Από τον Καν. 1681/94 

• Από τον Καν. 2988/95 του Συμβουλίου της Ευρωπαϊ¬ 
κής Ένωσης. 

• Από τον Καν. 2185/96 του Συμβουλίου της 11/11/96 

• Από τον Καν. 2064/97 της Ευρωπαϊκής Επιτροπής 

12.3 Οι έλεγχοι διενεργούνται από τα θεσμοθετημένα 
κοινοτικά και εθνικά ελεγκτικά όργανα. Οι έλεγχοι είναι 
δειγματοληπτικοί και γίνονται με βάση αντιπροσωπευτικό 
δείγμα. Κατά την επιλογή του δείγματος λαμβάνονται υ¬ 
πόψη διάφορα στοιχεία, όπως η φύση του ανάδοχου φο¬ 
ρέα, η μορφή δράσης, η δυναμικότητάτου, το σύστημα ε¬ 
σωτερικού ελέγχου και οι ενέργειες επαγγελματικής κα¬ 
τάρτισης που πραγματοποιεί. 

12.4 Κάθε ενέργεια υπόκειται σε τεκμηριωμένο οργα¬ 
νωτικό, εκπαιδευτικό, λογιστικό και οικονομικό έλεγχο, 
καθώς και σε έλεγχο διεξαγωγής της, σύμφωνα με τις ι- 
σχύουσες Κοινοτικές και εθνικές διατάξεις. 

Επίσης ελέγχεται η καλή δημοσιονομική διαχείριση, η ο¬ 
ποία περιλαμβάνει μεταξύ άλλων την τήρηση του Κοινοτι¬ 
κού και του εθνικού νομικού πλαισίου και αφορά ιδιαίτερα 
τη δικαιολόγηση και τη λογιστική καταγραφή των δαπα¬ 
νών καθώς και την τήρηση της φορολογικής νομοθεσίας. 

12.5 Οι έλεγχοι είναι είτε επιτόπιοι, είτε πραγματοποι¬ 
ούνται μετά την προσκόμιση από τον ανάδοχο φορέα 
στην αρμόδια υπηρεσία των απαραίτητων δικαιολογητι- 
κών, εντός των χρονικών ορίων που τίθενται από τις ελε¬ 
γκτικές αρχές. Η μη έγκαιρη συμμόρφωση με τα ανωτέρω 
χρονικά όρια έχει ως συνέπεια τη μη επιλεξιμότητα των 
δαπανών. Μετά τον έλεγχο συντάσσεται σχετικό «Πόρι¬ 
σμα Ελέγχου». 

12.6 Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση στα αρμόδια όργα¬ 
να ελέγχου. 


12.7 Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ ενεργειών πρέπει 
να τηρούνται στον τόπο υλοποίησης κατά τη διάρκεια της 
κατάρτισης και μετά το πέρας αυτής, στην έδρα του φο¬ 
ρέα επί τριετία (παρ. 3 άρθ. 23 του Καν. 2082/93 της Ευ¬ 
ρωπαϊκής Ένωσης). 

12.8 Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια, εφόσον αυτά 
δεν συνοδεύονται από αναλυτικά παραστατικά των επί 
μέρους δαπανών. 

12.9 Η τήρηση των παραπάνω αναφερόμενων στοιχεί¬ 
ων, καθώς και των όρων, προϋποθέσεων και υποχρεώσε¬ 
ων των φορέων που χρηματοδοτούνται από το ΕΚΤ, είναι 
υποχρεωτική. Η μη τήρηση ή η ελλιπής τήρηση των πα¬ 
ραπάνω, καθώς και των διαδικασιών των χρηματοδοτού¬ 
μενων από το ΕΚΤ ενεργειών, όπως αυτές απορρέουν α¬ 
πό το νομικό πλαίσιο που τις διέπει, πέραν οποιοσδήποτε 
άλλης επίπτωσης, επιφέρει την ακύρωση των ενεργειών, 
την επιστροφή τυχόν εισπραχθέντων χρηματικών ποσών 
έως και τον αποκλεισμό του φορέα υλοποίησης από μελ¬ 
λοντικές χρηματοδοτήσεις του ΕΚΤ για τα επόμενα δύο 
χρόνια. 

Η επιστροφή των αχρεωστήτως καταβληθέντων ποσών 
γίνεται σύμφωνα με τον Κώδικα Είσπραξης Δημοσίων Ε¬ 
σόδων (Ν. 2362/95 - ΦΕΚ 247/95) 

12.10 Προκειμένου οι πάσης φύσεως δαπάνες να θεω¬ 
ρηθούν επιλέξιμες, πρέπει να αφορούν αποκλειστικά την 
εγκεκριμένη ενέργεια που υλοποιήθηκε, σύμφωνα με 
τους όρους της παρούσας κοινής Υπουργικής Απόφα- 
σης. 

12.11 Στοιχεία των οποίων η τήρηση είναι υποχρεωτική 
και τα οποία δεν επεδείχθησαν κατά τον έλεγχο με υπαι¬ 
τιότητα του φορέα, δεν λαμβάνονται υπόψη κατά την εξέ¬ 
ταση ενδεχόμενης ένστασης / αντίρρησης. 

12.12 Εφόσον από τον διενεργηθέντα έλεγχο διαπιστώ¬ 
νονται μη επιλέξιμες δαπάνες καθώς και αχρεώστητη ή 
παράνομη καταβολή χρηματικών ποσών από χρηματοδο¬ 
τήσεις, στον ανάδοχο φορέα κοινοποιείται το αποτέλε¬ 
σμα του ελέγχου και απόσπασμα έκθεσης. Με το ίδιο έγ¬ 
γραφο καλείται ο φορέας να λάβει γνώση της έκθεσης και 
να διατυπώσει επ’ αυτής εγγράφως και εντός προθεσμίας 
(30) ημερών από την κοινοποίηση, τις ενστάσεις / αντιρ¬ 
ρήσεις του ή την αποδοχή της έκθεσης. 

ΑΡΘΡΟ 13 

ΔΙΑΔΙΚΑΣΙΑ ΑΞΙΟΛΟΓΗΣΗΣ ΕΝΕΡΓΕΙΩΝ 
ΠΟΥ ΥΠΟΒΑΛΛΟΝΤΑΙ ΑΠΟ ΦΟΡΕΙΣ ΥΛΟΠΟΙΗΣΗΣ 
ΠΡΟΓΡΑΜΜΑΤΩΝ. 

Η διαδικασία της αξιολόγησης και επιλογής των προτά¬ 
σεων που υποβάλλονται από επιλεγμένους φορείς του 
τομέα της υγείας και επιλεγμένους φορείς του τομέα της 
πρόνοιας που έχουν πιστοποιηθεί για υλοποίηση ενεργει¬ 
ών στα πλαίσια του Επιχειρησιακού Προγράμματος «Υ¬ 
ΓΕΙΑ - ΠΡΟΝΟΙΑ» διενεργείται σε δύο φάσεις. 

ΑΡΘΡΟ 14 

ΠΡΩΤΗ ΦΑΣΗ ΑΞΙΟΛΟΓΗΣΗΣ 

14.1 Στην πρώτη φάση αξιολόγησης γίνεται έλεγχος 
της πληρότητας των τυπικών στοιχείων και των δικαιολο- 
γητικώντης πρότασης, καθώς και της τήρησης των όρων 
της προκήρυξης. 

14.2 Το αποτέλεσμα του ελέγχου πληρότητας πρέπει να 

τεκμηριώνεται από τις παρατηρήσεις και την αιτιολόγηση 
των ασκούντων τον έλεγχο υπαλλήλων. 

14.3 Ο έλεγχος της πρώτης φάσης διενεργείται από δι- 
μελείς Επιτροπές Ελέγχου Πληρότητας των φακέλων, οι 
οποίες αποτελούνται από υπαλλήλουςτου Υπουργείου Υ¬ 
γείας & Πρόνοιας και συγκροτούνται με Απόφαση του Υ¬ 
πουργού Υγείας & Πρόνοιας. Η διαδικασία του ελέγχου 
αρχίζει με την παραλαβή από τα μέλη της Επιτροπής Ε¬ 
λέγχου των σφραγισμένων φακέλων οι οποίοι έχουν υπο¬ 
βληθεί και πρωτοκολληθεί στη Δ/νση Εκπαίδευσης του Υ¬ 
πουργείου Υγείας & Πρόνοιας. 

Ακολούθως αποσφραγίζεται ο φάκελος κάθε πρότασης 
ο οποίος περιέχει τρία (3) πλήρη αντίτυπα της πρότασης 
και μετά από εξέταση συμπληρώνονται από τη διμελή ε¬ 
πιτροπή τα έντυπα: 

α. «Στατιστικά Στοιχεία» της πρότασης και 

β. «Έλεγχος Πληρότητας» 

Τα δύο αυτά έντυπα, μετά τη συμπλήρωση τους, υπο¬ 
γράφονται και από τα δύο μέλη της Επιτροπής Ελέγχου. 

14.4 Οι προτάσεις που μετά τον έλεγχο χαρακτηρίζο¬ 
νται ως ΠΛΗΡΕΙΣ προωθούνται στη δεύτερη φάση αξιο¬ 
λόγησης, αφού επισυναφθούν τα έντυπα των «Στατιστι¬ 
κών Στοιχείων» και του «Ελέγχου Πληρότητας». 

14.5 Μια πρόταση χαρακτηρίζεται ως ΕΛΛΙΠΗΣ στην πε¬ 
ρίπτωση που έστω και ένα από τα τυπικά στοιχεία ή και δι- 
καιολογητικά δεν έχει επισυναφθεί στο φάκελο που υπο¬ 
βλήθηκε. Οι προτάσεις που θα χαρακτηρισθούν ως ΕΛΛΙ¬ 
ΠΕΙΣ καταγράφονται από τις Επιτροπές Ελέγχου σε 
ειδικό κατάλογο στον οποίο περιέχεται ο αριθμός πρωτο¬ 
κόλλου, η επωνυμία του αιτούντος φορέα, ο κωδικός α¬ 
ριθμός της ενέργειας και οι διαπιστωθείσες ελλείψεις. 

ΑΡΘΡΟ 15 

ΚΡΙΤΗΡΙΑ Β' ΦΑΣΗΣ ΑΞΙΟΛΟΓΗΣΗΣ 

Κατά τη δεύτερη φάση η ενέργεια αξιολογείται με βάση 
τρεις ενότητες κριτηρίων που αφορούν: 

Α. Τη δομή και το περιεχόμενο της πρότασης 

Β. Τη μεθοδολογία υλοποίησης της εκπαίδευσης, και 

Γ. Τις διαδικασίες εφαρμογής της ενέργειας και τα 
προσδοκώμενα αποτελέσματα 

15.1 Κριτήρια αξιολόγησης της δομής και του περιεχο¬ 
μένου της πρότασης είναι: 

15.1.1 Η ακρίβεια και η εφικτότητα του σκοπού και των 
στόχων της ενέργειας 

15.1.2 Η πληρότητα της περιγραφής του περιεχομένου 
της ενέργειας, σε σχέση με τις υφιστάμενες ή υπό εξέλι¬ 
ξη υποδομές και τις ανάγκες Υπηρεσιών Υγείας & Πρό¬ 
νοιας. 

15.1.3 Η επαρκής ανάλυση των προσόντων και των προ¬ 
διαγραφών των υπό κατάρτιση ατόμων και η συμβατότη- 
τά τους με το αναλυτικό περιεχόμενο του προγράμματος. 

15.1.4 Η επαγγελματική εμπειρία, το επιστημονικό επί¬ 
πεδο και η εξειδίκευση του Επιστημονικά Υπευθύνου της 
ενέργειας στο αντικείμενο κατάρτισης. 

15.1.5 Η επαγγελματική εμπειρία και το επιστημονικό ε¬ 
πίπεδο των εκπαιδευτών, όπως αυτό προκύπτει από τα 
βιογραφικά σημειώματα σε συνδυασμό με το αντικείμενο 
κατάρτισης. 

15.1.6 Η εκπαιδευτική εμπειρία των εκπαιδευτών σε 
σχέση με τις απαιτήσεις των αντικειμένων κατάρτισης 
που αναπτύσσονται στην ενέργεια. 

15.1.7 Ο φορέας εργασίας μέρους ή του συνόλου των 


υποψηφίων προς κατάρτιση, σε σχέση με τις ανάγκες των 
υπηρεσιών Υγείας & Πρόνοιας. 

15.1.8 Η καινοτομία που τυχόν προτείνεται, εφόσον αυ¬ 
τή αυξάνει την αποτελεσματικότητατης ενέργειας. 

Ως καινοτομία θεωρούνται, μεταξύ άλλων: 
α. Τα νέα εκπαιδευτικά μέσα (π.χ. πολυμέσα)) 
β. Η εξασφάλιση πολλαπλασιαστικών αποτελεσμάτιον 
γ. Η ανάπτυξη νέων δεξιοτήτων και η κατάρτιση στην ε¬ 
ξελισσόμενη βιοϊατρική τεχνολογία. 

15.2 Κριτήρια αξιολόγησης της μεθοδολογίας υλοποίη¬ 
σης της εκπαίδευσης: 

15.2.1 Η καταλληλότητα και η ποιότητα της επιστημονι¬ 
κής μεθοδολογίας. 

15.2.2 Η μεθοδολογία οργάνωσης της θεωρίας και της 
πρακτικής άσκησης. 

15.2.3 Η σαφήνεια και η επάρκεια του προτεινόμενου ε¬ 
σωτερικού συστήματος παρακολούθησης της πορείας υ¬ 
λοποίησης του εκπαιδευτικού προγράμματος. 

15.2.4 Η σαφήνεια και η επάρκεια του προτεινόμενου ε¬ 
σωτερικού συστήματος αξιολόγησης της εκπαιδευτικής 
διαδικασίας. 

15.3 Κριτήρια αξιολόγησης των διαδικασιών εφαρμο¬ 
γής και των προσδοκώμενων αποτελεσμάτων είναι: 

15.3.1 Η επάρκεια των μέσων (εξοπλισμού και υποδο¬ 
μής) που θα χρησιμοποιηθούν 

15.3.2 Η διασύνδεση με τις υφιστάμενες ή υπό εξέλιξη 
υποδομές για πρακτική άσκηση 

15.3.3 Η συνολική οργάνωση της ενέργειας (τεχνική, 
οικονομική, διαδικαστική) 

15.3.4 Η διακρατική δράση, εάν προτείνεται, εφόσον 
βελτιώνει την ποιότητα της ενέργειας, βαθμολογείται α¬ 
ξιολογώντας τα επόμενα: 

α. Τη μεταφορά τεχνογνωσίας 
β. Την ανταλλαγή εκπαιδευτών 
γ. Την ανταλλαγή καταρτιζομένων 
δ. Την από κοινού ανάπτυξη, διάδοση του εκπαιδευτι¬ 
κού υλικού 

ε. Τη συμβολή στην ομογενοποίηση των προσόντων 
στ.Την από κοινού ανάπτυξη και υλοποίηση του εκπαι¬ 
δευτικού προγράμματος 

15.3.4 Η προσδοκώμενη βελτίωση της οργάνωσης, της 
ποιότητας και της αποτελεσματικότητας των παρεχόμε¬ 
νων Υπηρεσιών Υγείας και Πρόνοιας 

15.3.5 Η προσδοκώμενη βελτίωση των γνώσεων και των 
επαγγελματικών δεξιοτήτων των καταρτιζομένων 

ΑΡΘΡΟ 16 

ΔΙΑΔΙΚΑΣΙΑ Β’ ΦΑΣΗΣ ΑΞΙΟΛΟΓΗΣΗΣ 

16.1 Κατά τη δεύτερη φάση οι προτάσεις αξιολογούνται 
από δύο αξιολογητές, οι οποίοι είναι επιστήμονες με εξει- 
δίκευση στις καθορισμένες θεματικές ενότητες και με ε¬ 
μπειρία στο χώρο της επαγγελματικής κατάρτισης και εκ¬ 
παίδευσης. Οι αξιολογητές επιλέγονται από το Μητρώο 
Αξιολογητών του Υπουργείου Υγείας & Πρόνοιας, το ο¬ 
ποίο συγκροτείται μετά από σχετική πρόσκληση ενδιαφέ¬ 
ροντος. 

16.2 Οι αξιολογητές που επιλέγονται δεν επιτρέπεται να 
έχουν ουδεμία σχέση με τους προτείνοντες την ενέργεια 
φορείς. Σε περίπτωση που συντρέχει οποιοδήποτε κώλυ¬ 
μα για κάποιον αξιολογητή, αυτός οφείλει να ζητά την ε¬ 
ξαίρεσή του. Προς το σκοπό αυτό οι αξιολογητές, μετά 
τον ορισμό τους, υποβάλλουν σχετική υπεύθυνη δήλωση 
του Ν. 1599/86. 

16.3 Στη συνέχεια, κάθε αξιολογητής αξιολογεί και βαθ¬ 
μολογεί χωριστά για κάθε ενότητα κριτηρίων την πρότα¬ 
ση, με βαθμό 1 έως 10, σε ειδικό έντυπο το οποίο και υπο¬ 
γράφει. 

Η βαθμολογία κάθε αξιολογητή καθορίζεται με βάση το 
ακόλουθο τύπο: 

Τ =Α(0,40) + Β(0,30) + Γ(0,30) 

Α: Βαθμολογία της δομής και του περιεχομένου πρότα¬ 
σης 

Β: Βαθμολογία της μεθοδολογίας υλοποίησης της εκ¬ 
παίδευσης 

Γ: Βαθμολογία των διαδικασιών εφαρμογής και των 
προσδοκώμενων αποτελεσμάτων. 

Η συνολική βαθμολογία της πρότασης αποτελεί τον α¬ 
ριθμητικό μέσο όρο των βαθμολογιών των δύο αξιολογη- 
τών, με βάση τον τύπο : 

τ _ Τ 1 +Τ 2 
2 

όπου Τ = τελική βαθμολογία 

Τ 1( Τ 2 = βαθμολογία κάθε Μέλους της Επιτροπής Αξιο¬ 
λόγησης 

16.4 Με βάση τη συνολική βαθμολογία, μια πρόταση 
μπορεί να χαρακτηρισθεί ως: 

ΠΟΛΥ ΚΑΛΗ: 8-10 

ΚΑΛΗ : 5 - 7,999 

ΑΝΕΠΑΡΚΗΣ: 1-4,999 

Οι προτάσεις που χαρακτηρίζονται ως ΑΝΕΠΑΡΚΕΙΣ α¬ 
πορρίπτονται ενώ οι προτάσεις που χαρακτηρίζονται ως 
ΠΟΛΥ ΚΑΛΕΣ ή ΚΑΛΕΣ κατατάσσονται ανάλογα με τη 
βαθμολογία τους και προωθούνται, με ευθύνη ειδικά ε¬ 
ντεταλμένου για αυτό το σκοπό υπαλλήλου του Υπουρ¬ 
γείου, στηΣΕΠΕΚ. 

16.5 Σε περίπτωση που η βαθμολογία των δύο αξιολο- 
γητών έχει διαφορά άνω των δύο (2) μονάδων, τότε η πρό¬ 
ταση παραδίδεται σε τρίτο αξιολογητή, ο οποίος την α¬ 
ξιολογεί εκ νέου. Η βαθμολογία του τρίτου αξιολογητή α¬ 
ποτελεί τον τελικό βαθμό της πρότασης. 

16.6 Οι εγκριτικές αποφάσεις υπογράφονται από τον Υ¬ 
πουργό Υγείας & Πρόνοιας μετά από εισήγηση της 


Σ.Ε.Π.Ε.Κ. η οποία λαμβάνει υπόψη της την βαθμολογία 
και τις παρατηρήσεις των αξιολογητών, τα διατιθέμενα 
κονδύλια και τις υφιστάμενες προτεραιότητες. Η 
Σ.Ε.Π.Ε.Κ. μπορεί να επαυξήσει ή να μειώσει τον αριθμό 
σειρών που προτείνονται κατά φορέα ή ενέργεια κατάρτι¬ 
σης. Η Σ.Ε.Π.Ε.Κ. μπορεί επίσης να τροποποιήσει τον α¬ 
ριθμό ωρών κατάρτισης, τον αριθμό των καταρτιζομένων 
και τον προϋπολογισμό της πρότασης. 

ΑΡΘΡΟ 17 

17.1 Τα παραπάνω αναφερόμενα έντυπα αξιολόγησης 
εκδίδονται από το Υπουργείο Υγείας & Πρόνοιας. 

17.2 Οι αναφερόμενες στη παρούσα Απόφαση προθε¬ 
σμίες αφορούν ημερολογιακές ημέρες, εκτός εάν ρητά ο¬ 
ρίζεται διαφορετικά. 

17.3 Η Απόφαση αυτή να δημοσιευθεί στην Εφημερίδα 
της Κυβερνήσεως. 

17.4 Η παρούσα Απόφαση ισχύει από την ημερομηνία 
δημοσίευσής της στην εφημερίδα της Κυβερνήσεως, με ε¬ 
ξαίρεση: α)τα άρθρα 13,14,15. και 16 περί αξιολόγησης, 
τα οποία και θα ισχύσουν μετά τη συγκρότηση του Μη¬ 
τρώου Αξιολογητών. Μέχρι τότε η αξιολόγηση θα διενερ- 
γείται με βάση το σύστημα αξιολόγησης του μεταβατικού 
σταδίου υλοποίησης ενεργειών κατάρτισης, το οποίο πε- 
ριγράφεται στο «Σύστημα Διαχείρισης Παρακολούθησης 
και Αξιολόγησης ενεργειών Κατάρτισης που υλοποιούνται 
στα πλαίσια του Επιχειρησιακού Προγράμματος «Υγεία - 
Πρόνοια», Αριθ. Πρωτ. ΔΥ15/ΥΑ/οικ.1224, 23-9-1997, και 
β) τα άρθρα που αναφέρονται στην προϋπόθεση πιστο¬ 
ποίησης των Κέντρων Κατάρτκτης των Νοσοκομείων και 
του ΕΚΑΒτα οποία θα ισχύσουν μετά την ολοκλήρωση της 
διαδικασίας πιστοποίησής τους. Η Απόφαση αυτή ισχύει ε¬ 
πίσης και για τις ενέργειες που έχουν εγκριθεί και υλοποι¬ 
ούνται κατά το χρόνο δημοσίευσής της. 

Αθήνα, 20 Απριλίου 1999 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

ΛΑΜΠΡΟΣ ΠΑΠΑΔΗΜΑΣ ΜΙΛΤ. ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιίψ: νννννν.θί.9 γ 
ΙΝΤΕΡΝΕΤ: ΙίοΙ.θγ 
β-ηηβίΙ: ηνα$ @ ΙίοΙ.9 γ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙαΓ 

Ιολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


4135 228 


ΕΞΥΠΗΡΕΤΗΣΗΣ ΠΟΛΙΤΩΝ_ 

ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ ' 

5230 841 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Τεύχος 


- Μέχρι 8 σελίδες 200 δρχ. 

- Από 8 σελίδες και άνω αροσαύξηση 100 δρχ. ανά 8ο έλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 
_2531_ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.οου ορχ. 

Β'(Υπουργικές αποφάσεις κ.λπ.) 70.000 >· . ■ 

Γ (Διορισμοί, απολύσεις κ.λπ. Δημ. Υπαλλήλων) 15.000 » . ' 

Δ’ (Απαλλοτριώσεις, πολεοδομία κ.λπ.) 70.000 » . 4 » . 

Αναπτυξιακών Πράξεων (Τ.Α.Π.Σ.) 30.000 » . 1.500 » . 

Ν.Π.Δ Δ. (Διορισμοί κ.λπ. προσωπικού Ν.Π.Δ Δ.) 15 ' „„ * ' ο^η 

Παράρτημα (Προκηρύξεις θέσεωνΔΕΠκ.τλ.) 5.000 » . ” 

Δελτίο Βιομηχανικής Ιδιοκτησίας (Δ.Ε.Β.Ι.) 10 000 » . 500 · 

Ανωτάτου Ειδικού Δικαστηρίου (Α.Ε.Δ.) 3.000 >· . 

Προκηρύξεων Α.Σ.Ε.Π, ' 

Ανωνύμων Εταιρειών & Ε.Π.Ε._ 250.000 *» ■ _ · __ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 250.000 » ■ _ 12 · 500 " · _ 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ, λ , Α 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

[ Οι υπηρεσίες εξυπηρέτησης των πολιτών λειτουργούν καθημερινά από 08~00' έως 13,00^ _Ζ] 


Κ.Α.Ε. εσόδου υπέρ 
ΤΑΠΕΤ3512 

3.000 δρχ. 
3.500 » . 

750 » . 

3.500 » . 

1.500 » . 

750 » . 

250 - . 

500 » . 

150 » . 

500 » . 

12.500 » . 

12.500 » . 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







